
INNLEDNING. 


Fagrskinna er en saga om de norske konger fra 
Halvdan Svarte til 1177. 

Islendingen Thormod Torfæus, som var kong Chri- 
stian V's norske historiograf, fant et håndskrift av 
sagaen og kalte det Fagrskinna fordi det var sjeldent 
vakkert i innbinding og utstyr. Men det håndskrift 
Torfæus kjente gir ikke den oprinnelige form av 
sagaen, det omfatter også en rekke tillegg og utvidel- 
ser av betydelig senere dato. 

I Arne Magnussons samling fantes et håndskrift av 
sagaens eldste redaksjon, og senere kalles disse to 
under ett for Fagrskinna. 

Begge håndskrifter kom fra Norge til Danmark, men 
gikk tapt ved det danske universitetsbiblioteks brand 
i 1728. Fagrskinna kjennes nu bare gjennem for- 
skjellige avskrifter fra det 17de århundre. 


EG 


I middelalderen het denne saga Nöregs konunga tal; 
direkte oversatt blir det: Opregning av Norges konger. 


Vi har et vidnesbyrd om hvor populær sagaen var 
i gammel tid. I Håkon Håkonssons saga blir den om- 
talt i beretningen om kongens dødsleie. Det heter der: 
«Under sin sykdom lot han først lese latinske bøker 
for sig. Men så syntes han det var brysomt å tenke 
efter meningen. Da lot han norrøne bøker lese for sig, 
netter og dager; først sagaer om hellige menn. Og da 
det var slutt på dem, lot han lese Konungatal om Halv- 
dan Svarte, og siden om alle Norges konger efter hver- 
andre.» 

Fagrskinna er satt sammen i 1220-årene, altså i be- 
gynnelsen av Håkon Håkonssons regjeringstid. For- 
fatteren kjenner vi ikke, men det er hevet over tvil at 
han har vært islending. Imidlertid er det flere ting 
som tyder på at sagaen er skrevet i Norge, nærmere 
bestemt i Trøndelag. 


Efter Snorre Sturlasons Heimskringla er Fagr- 
skinna den utførligste kilde for kjennskapet til vår 
gamle historie. Mellem de to verker er det også en 
meget nær forbindelse. 

Den første frukt av Snörres historiske studier var 
den særskilte saga om Olav den Hellige. Siden gikk 
dette verk i noe endret form over i Heimskringla, hvor 
Olavssagaen inntar den centrale plass. 

Fagrskinnas forfatter har benyttet Snorres Olavs- 
saga som kilde for beretningen om denne konges 

historie. Til gjengjeld bygget Snorre, da han skrev 
Heimskringla, på Fagrskinnas fortelling om de øvrige 
norske konger, iallfall de som styrte før Olav den 
Hellige. 

Vi må ha lov til å tro, at når Snorre utvidet sitt 
oprinnelige verk om kong Olav til også å omfatte 
Norges øvrige landsstyrere før Sverres tid, da skyldes 
dette at han i mellemtiden har fått kjennskap til Fagr- 
skinna. I dette verk har vi da å søke den viktigste 
forutsetning for Snorres kongesagaer. 

Den nære sammenheng mellem de to sagaer for- 
hindrer ikke at de er overordentlig forskjellige. Gjen- 
nem avvikelsene fra Heimskringla viser Fagrskinna 
sin egenart som kunstverk. Heimskringla er skapt av 
en enkelt mann, en dikter som raket op over andre. 
Fagrskinna bærer den folkelige fremstillings preg, 
sagaens forfatter er og blir anonym. 

Snorres mål er å skape en sammenhengende for- 
telling, et helstøpt verk. Derfor optrer han med stor 
selvstendighet overfor sitt stoff, som stadig blir om- 
formet og supplert. Heimskringla er ved dette blitt 
kunstverket fremfor noe annet i den norrøne prosa- 
litteratur, men det kan ikke nektes at det samtidig 
har tapt i umiddelbarhet. 

I motsetning til det konstruerte i Heimskringla, har 
Fagrskinna bevart overleveringens trekk. Mens Snorre 
streber efter å være den objektive historiker, som ikke 
vil se mennesker eller hendelser bare fra én side, møter 
vi i Fagrskinna i enkelte scener den ensidighet som 

gir så mange av eventyrene deres charme. Skildringen 
av Håkon jarls optreden overfor danekongen Harald 
(rormsson er et typisk eksempel. Hvor meget mere 
ondskap og humor er det ikke her i Fagrskinnas enn 
i Heimskringlas fortelling! 

Bak kongesagaen ligger ikke en sammenhengende 
overlevering, men avsluttede beretninger om kamper 
eller andre minneverdige hendelser, beretninger av 
høist forskjellig litterær og historisk verd. Fagrskinnas 
forfatter har nøiet sig med å binde sammen en rekke 
slike scener og enkeltskildringer og har fylt ut mellem- 
rummene ved å dra nytte av skaldenes kvad. Dette 
er grunnen til at stilen ikke overalt er den samme i 
Fagrskinna, at fremstillingen ofte virker ujevn og op- 
hakket. Men derved gir denne saga et riktigere billede 
av tradisjonen, av folkets kunst enn Heimskringla. 
Av og til kommer også forfatteren med resonnerende 
tilføielser for egen regning, og her er sproget sammen- 
trengt og alt annet enn folkelig. 

Ett særmerke har Fagrskinnas forfatter: en frem- 
tredende tilbøielighet til å holde sig unda undrer og 
alt overnaturlig. Han er rasjonalisten blandt de gamle 
sagamenn. Det er antagelig grunnen til at skildringen 
av slaget på Stiklestad er så påfallende knapp; tradi- 
sjonen om slaget hadde vevet historie og legende så 
fast sammen, at det var vanskelig å plukke dem fra 
hverandre. 

Heimskringlas litterære fortrinn er i mange tilfelle 
skapt på bekostning av den historiske sannhet. Stort 

sett er Fagrskinna som kilde å foretrekke fremfor 


Snorres verk. 


Mens Snorres Heimskringla foreligger i en rekke 
oversettelser og er kjent av alle nordmenn, har Fagr- 
skinna ikke tidligere vært overført til moderne sprog. 

Denne oversettelse bygger i alt vesentlig på den 
eldste redaksjon av Fagrskinna. Den omfatter bare 
sagaens første del, frem til Olav den Helliges fall på 
Stiklestad. 

Jeg har funnet det overflødig å ta med annen del, 
da den ikke er særlig forskjellig fra beretningen hos 
Snorre. Felles skriftlige kilder synes her å ha ligget 
til grunn for begge verker. Det er i første avsnitt 
Fagrskinnas egenart er mest fremtredende. 

Sproget i oversettelsen har jeg søkt å gjøre så natur- 
lig og enkelt som mulig. Dette gjelder ikke bare 
prosaen, men også kvadene, hvor forskjellen i rytme 
mellem det gamle sprog og vårt nuværende trer skar- 
pest frem. Jeg har ikke satt noe inn på overalt å be- 
vare versenes oprinnelige antall stavelser, som var 
bundet til bestemte regler; heller ikke har det vært 
mig om å gjøre å holde fast ved skaldenes kjenninger. 
Hensikten har ikke vært å gi en forestilling om den 
gamle poesis nyanserikdom og dristige ordmaleri, men 
bare å vise hvorledes kvadene går inn i teksten som 
en støtte for selve fortellingen. 


Oslo 1926. JOHAN SCHREINER. 

HER TAR NORGES KONGESAGA TIL, 
OG FØRST FORTELLES OM 
HALVDAN SVARTE. 


Halvdan Svarte, sønn av Gudrød Veidekonge, 
hadde større rike enn sine forfedre. Han hadde 
mange menn i sitt følge og var vennesæl. Hans 
hustru var Ragnhild, datter av Harald Gull- 
skjegg, konge i Sogn. De hadde en sønn som het 
Harald. Morfaren hadde gitt ham sitt navn; han 
tok gutten til sig og gjorde ham til sin foster- 
sønn og gav ham hele sitt rike efter sig. Da den 
unge Harald var ti vintrer gammel døde mor- 
faren. Han var sønneløs og derfor tok datter- 
sønnen arven, slik det før var avtalt. Han blev 
tatt til konge over Sygnafylke, men samme år 
døde han. 


Da tok hans far Halvdan riket efter sin sønn, 
og han. satte den jarl over riket, som het Atle 
den Smale. Samme år som disse to konger var 
døde fikk kong Halvdans hustru Ragnhild sott 
og bane. Kongen tok da en annen hustru; hun 
het også Ragnhild. Hennes far var Sigurd Orm- 
i-ølet, sønn av Ragnar Lodbrok. Halvdan og 
hans hustru fikk en sønn; de gav ham navn efter 
broren og kalte ham Harald. 

En ting var underlig med Halvdan: han 
drømte aldri. Dette bar han frem for den mann 
som het Torleiv Spake og søkte råd om, hvad 
han skulde gjøre ved det. Torleiv sa hvad han 
hadde for skikk når han ønsket kunnskap forut 
om en ting; han gikk i et svinebol og sov der, og 
da slog det alltid til at han drømte. Kongen 
gjorde dette, og han fikk da denne drøm. Han 
syntes at han hadde stort hår, og hans hår var 
fullt av lokker. Noen lokker var så side at de 
rakk ned til Jorden, noen til midt på tykk-leggen 
eller til kneet eller til midjen; men noen rakk 
ikke lenger enn til halsen, og noen var bare så- 
vidt sprunget ut av hodebunnen som hornknuter. 
Lokkene hadde alle slags farver, men én lokk 
var fagrere og lysere enn alle de andre. 


2 


Denne drøm fortalte han til Torleiv, og Tor- 
leiv tydet den slik at han vilde få stort avkom, 
og hans ætt vilde råde for landene med megen 
heder; men like stor ære skulde ikke bli alle til 
del. I hans slekt vilde det komme én som var 
større enn alle andre. Og det har menn holdt for 
sant, at denne lokk bar bud om den hellige Olav, 
som er helligere og mere strålende både i himlen 
og på jorden enn alle andre konger i Norge, 
efter hvad folk vet. 

Med Halvdans død gikk det slik til. Han var 
i gjestebud på Hadeland, men da han för der- 
fra i slede druknet han i Randsfjorden i Røyken- 
vik, kort fra det sted hvor det var en nautbrønn. 
Siden blev han ført til Stein på Ringerike og 
hauglagt der. | 


OM HARALD HÅRFAGRE. 


| 


Harald, sønn av Halvdan Svarte, tok konge- 
dømmet efter sin far. Han var da en ung mann 
regnet efter vintrer, men eide i fullt monn den 
mandighet som det sømmet sig en høvisk konge 
å ha. Han hadde stort hår med en underlig 
farve. Det tyktes mest likt fager silke. Han var 
vakker og sterk og så høi som en kan se på hans 
bautasten som står ved Haugesund. Han var en 
meget vis mann, fremsynt og djerv, og hadde 
også hell med sig. Det var hans mål å bli herre 
over Norges rike, og av hans ætt er landet hevet 
til ære like til våre dager, og slik vil det alltid 
være. Gamle menn sluttet sig til ham og støttet 
hans plan med vise råd. Unge sveiner og modige 

menn samlet sig om ham fordi han gav rike 
gaver og hans hird var gjev. Om dette taler 
skalden Hornklove; han var en gammel venn av 
kongen og hadde jevnlig vært ved hirden fra 
han var barn. 


Lytte til mitt kvad 

må sverdenes stridsmenn 
mens jeg om Harald den rike 
forteller odders idrett. 

Jeg vil gjengi de ord 

jeg hørte av en mø, 

hvit og med skinnende hår. 
Hun talte med en ravn. 


Vis tyktes valkyrien, 
tolket fuglers tale. 
Kvinnen med det skarpe 
blikk ei kjærlighet kjente. 
Ravnen på klippe-pynten 
hilste hun, 

den lys-hårede 

med den hvite hals. 


Hvordan lever I, ravner? 
Hvor er I kommet fra 
så tidlig på dagen 

med blodige nebb? 
Kjøtt henger i klørne, 

lukt av lik I sprer. 
I natt har I vært 
hvor falne var å finne. 


Fuglen med de sorte fjær, 
ørnens fosterbror, 

tørret nebbet 

og tenkte på svar: 

Harald fulgte vi, 
Halvdans sønn, 

den unge Yngve-ætling, 
siden vi krøp av egget. 


Jeg trodde du kjente 
kongen som bor på Kårmt, 
nordmennenes herre, 

han rår for dype kjøler. 
Hans skib har skinnende 
spanter og røde skjold, 
tjærede årer, og telt 

som sjøen sprøiter mot. 


Ute vil han jul drikke, 
får alene han råde, 
den fremdjerve fyrste, 
og lage Frøys lek. 

Den unge blev lei av 
ilden og inne sitte, 

av varme stuer 

og dunfylte vanter. 

I disse frasagn er vist kong Haralds sed den 
tid han ryddet riket for sig. Dette er videre 
kvedet i samme kvad og spurt på denne vis om 
hans gavmildhet. 


Hvor gavmild er han, 
den kraftige kriger, 
not sine idrettsmenn 
som verger hans land? 


Mange gaver får 

de kamp-kjente menn 
som i Haralds gård 
leker med brikker; 
gods han gir dem 
og blanke sverd, 
sydlandske spyd 

og østrøne kvinner. 


Da er de glade 

når kamp de venter; 
straks er de klare, 
årene senker de, 

sliter i hamlene 

så tollepinner knekker; 
kraftig de seiler 

når kongen vil. 


Enn jeg spør dig 
om skaldenes stilling, 

siden du synes 

kjenne mennenes ferd. 
Om dem som Harald har 
vet du vel å berette. 


Deres klær 

og ringer av gull 

vidner om 

at de er kongens venner. 
De bærer røde kapper 
med fagre render, 

sverd som sølvet smykker, 
gylne bånd til skjoldet, 
strålende hjelmer 

og armbårne ringer 

som Harald har gitt dem. 


Dette er vidnesbyrd om kongens gavmildhet. 
Ved mot og djervhet bragte hans kjemper ham 
heder. De var så modige og uredde at de verget 
den fremste del av fylkingen i kampen. De 
hadde vargskinns-stakker istedenfor brynjer. 
Om dem sies det her: 

Om berserker, bloddrikker, 
vil jeg dig spørre. 
Hvordan er disse 
kampdjerve menn 

som stadig søker strid? 

Ulvhedner heter de, 

i slaget bærer de 
blodige skjold. 

De rødfarver spydene 
når i kamp de kommer. 
Der står de sammen. 
Den kloke konge, jeg vet 
bare setter lit til 
dristige drenger 

som hugger i skjold. 


Her er det også sagt at kong Harald hadde 
lekere i sin hird: 


Lite har jeg spurt dig 
om lekere og narrer. 
Hvad gjør Andar 

og hans feller 

i Haralds hus? 


En hund elsker Andar, 
den er uten ører; 

de to gjør løier 

til kongens latter. 

Det er også andre, 
som ild skal bære 
gjennem brennende bål. 


For alt dette blev han kjent og holdt fast 
. ved sin farsarv. Han øker også sitt rike på 

mange vis, slik det fins vidnesbyrd om: noe ved 
strid, noe ved fager tale og vennskap med dem 
som styrte før, noe ved lykketreff, noe ved klok- 
skap og list eller på annen måte. Da Harald 
hadde tatt sin farsarv gav han Atle den Smale 
jJarlsnavn og de samme veitsler som han hadde 
hatt av Halvdan. Det var Sygnafylke og Fjaler; 
hans hovedgård var på Gaular. 

Når kong Harald tok veitsler og det ikke var 
ufred, hadde han med sig 60 hirdmenn; da er 
alle menn av høi byrd regnet med, men alle som 
tjente ved veitslene er utalt. Men da det bragte 
meget strev og møie, måtte han ikke komme 
efter avtalt tid for å ta veitsler i Sogn hos 
sin jarl Atle. Han sendte sine menn for å ta 
veitsler og det var slik i tre somrer at han ikke 
selv kom dit. Kongens menn bød med sig sine 
frender og venner, og de var mere enn 100 mann 
som tok veitsler. De bar sig ille og gjorde ved 
drikken mange voldsverk. Den fjerde sommer 
da kongens menn kom til Atle, drev jarlen dem 
bort med skam og vilde ikke vite av deres over- 
modige ferd. Han bad kongen selv ta veitslene 
eller gods isteden. Disse menn fant kong Harald 
og hans folk i veitsle nord i Trøndelag på Lade 

hos Håkon Gamle. De fortalte om sin vanære. 
Kongen blev vred da han spurte denne tidende. 
Da bad Håkon om å få Sygnafylke til len av 
kongen på de vilkår som Atle jarl hadde, og det 
lot kongen ham få. Samme år för Håkon Gamle 
med en hær av trønder og håløyger syd langs 
landet. Atle jarl drog mot ham, og de møttes i 
Stavanes-bukten på Fjaler; der sloss de med 
iver og stort mot. Håkon jarl falt og hans menn 
led nederlag. Så sier Eyvind Skaldespiller, far 
av Hårek fra Tjotta, i det kvad som er kalt 
Håløygjatal: 


Hærmannen 

Håkon 

blev bitt av våben 
a da strid han søkte. 

I odders gny 

på Fjaler 

Frøys ætling 

lot sitt liv. 


På det sted 

der Grjotgards 

sønns venne-skare 

stupte i døden, 

blev bukten ved Stavanes 

blandet med blod 
i strids-gudens 
store stevne. 


Atle jarl blev såret og døde fem netter senere 
på det sted som siden heter Atløy. Efter denne 
kamp flyktet Atles sønner fra landet. 

Men Sigurd, sønn av Håkon Gamle, sluttet 
vennskap med kong Harald og fikk av ham 
Jarlsnavn. Kong Harald la efter dette hele 
Trøndelag og alt land nord til Finnmark under 
sig. Noen gav sig under ham efter egen vilje og 
av vennskap, andre av frykt. 

Da gjorde kong Harald det løfte, at han ikke 
skulde la sitt hår skjære før han hadde skatt av 
liver opdal og hvert utnes, så vidt som Norge er 
øst til skogene og nord til havet. Herefter fikk 
han mange kamper 1 lange tider. Den hårdeste 
og største kamp hadde han i Hafrsfjord nord 
for Jæren mot to konger, Kjåtve Rike og Ha- 
klang. Mange mektige menn og stor hærmakt 
fulgte dem, slik skalden Tjodolv fra Kvine sier: 


Hørte du i Hafrsfjord 


drønn av drotters dyst? 
Den ættstore konge 

kjempet mot Kjåtve; 
knarrer kom østfra, 
lystne til kamp, 

med kneisende hoder 
som utskårne smykker. 


Bønders flokk dem fylte 
og hvite skjold, 
vesterlandske spyd 

og velske sverd. 
Berserker brølte, 
stridstid stundet til. 
Ulvhedner hylte, 

mens spydene rystet. 


De fristet den fremdjerve, 
han lærte dem å fly, 
østmenns herre 

som holder til på Utstein. 
Skibene fikk fart 

da kongen kom: 

skingret hugg mot skjold 
før Haklang falt. 


Halsdigre høvding 

snart blev lei av 

holde landet mot Luva. 
Han tok holmen til skjold. 

De som var såret 
sank under setene, 
stakk baken i været, 
nesen ned i bunnen. 


På baken lot de blinke 
sine skinnende skjold, 
de sindige sveiner, 
når stener dem slog. 
Hjem fra Hafrsfjord 
inn over Jæren 

- løp mennene mot øst; 
mjøden de mintes. 


Her nevner Hornklove denne kamp: 


Han som ryddet bleke skib 
alt 1 barne-alder, 

satte i rette stund 

skutene i sjøen. 

Stormen førte 

skibet fra nord, 

fyrsten för til møte 

med begge konger. 


De hissige hærmenn 

hilstes uten ord 

med susende spyd i striden; 
skjoldenes sang hørtes. 

Kongen kjempet mot krigere, 
pilene svirret og hvinte, 
sårene spyttet 

brennende blod: 

stridsmenn segnet 

i skibets stavn, 

rasende runget 

sverd mot skjold. 


Efter dette skapte han fred i landet, og tok 
skatter både langs kysten og inne i landet. Nu 
var Harald blitt fullvoksen i styrke, vekst og 
råd. Hans hår var langt og floket, derfor blev 
han kalt Luva. Da skar Ragnvald Mørejarl hans 
hår og gav ham navn og kalte ham Harald den 
Hårfagre. Da var han mer enn 20 år gammel. 

Han hadde mange barn, og av hans ætt er alle 
Norges konger kommet. Han kjempet ti år 1 
landet før han blev enevoldskonge i Norge; han 
fredet landet vel og skapte gode seder. Harald 
hadde 20 sønner, og med mange kvinner. Bare 
to av dem blev konger i Norge, Eirik Blodøks 
og Håkon den Gode. HKirik var blandt de eldste 
av hans sønner, Håkon hørte til de yngste. Den 
3dje var Olav Digerbein, den 4de var Bjørn 
Kjøpmann som noen kalte Buna, den 5te var 

Gutorm, den 6te var Halvdan Svarte, den 7de 
var Dag, den 8de var Ring, den 9de var Gudrød 
Skirja, den 10de Ragnvald, den llte Sigtrygg. 
den 12te Frode, den 13de Rørek, den l4de 
Trygve, den 15de Gunrød, den 16de KEystein, 
den 17de Sigurd Rise, den 18de Gudrød Ljome, 
den 19de Halvdan Hyrbein som noen kaller Hå- 
fot, den 20de Ragnvald Rykil som noen kaller 
Ragnar. 

HARALD HÅRFAGRE OG ADALSTEIN 
DEN GODE, KONGE AV ENGLAND. 


På denne tid rådde for England en ung konge, 
Adalstein den Gode. Han var den gjeveste fyr- 
ste i Nordlandene. Han sendte menn til Norge 
til kong Harald med slik sending, at sende- 
mannen gikk frem for kongen og rakte ham et 
sverd med gullprydet hjalt og håndtak, og hele 
sliren var også smykket med gull og sølv og 
dekket av kostbare stener. Sendemannen holdt 
sverdhjaltene frem mot kongen og sa: «Her er 
et sverd som Adalstein Englands-konge sender 
eder som gave, herre konge.» Kongen tok om 
håndtaket, og straks mælte sendemannen: «Nu 
tok I slik som vår konge vilde, og nu skal I være 

hans mann og sverdtaker.» Kong Harald skjønte 
at dette var gjort til spott. Han tenkte sig nøle 
om, og spurte sine rådgivere om han skulde 
drepe sendemannen eller håne kongen på annen 
vis. Ikke vilde han være hans mann, eller noen 
annens i verden. Da mintes kong Harald efter 
sine menns tale, at det ikke var kongelig å drepe 
en annen konges sendemenn, som ikke bar frem 
annet enn sin herres ærend, men at han heller 
skulde møte råd med råd og ord med ord. Han 
lot Englands-kongens menn fare bort 1 fred. 
Sommeren efter sendte kong Harald skib vest 
til England, og han satte sin venn Hauk Håbrok 
til å styre det. Kong Harald gav ham en gutt 
som hans trælkvinne Tora Moster-stang hadde 
født. Hun var ættet fra Moster på Sunnhord- 
land. Gutten het Håkon, og moren sa at han 
var sønn av kong Harald. Men Hauk kom vest 
til England og fant kong Adalstein i London; 
han gikk frem for ham da bordene var tatt bort, 
og hilste kongen. Kongen bød ham velkommen. 
Da sa Hauk: «Herre! Harald, nordmennenes 
konge sender eder gode hilsener, og med dem 
en hvit fugl som er vel temmet; han bad eder 
temme den ennu bedre fra nu av.» Han tok 

barnet ut av sin kappeflik og satte det på kon- 
gens kne. Kongen så på det. Hauk stod foran 
'kongen og bøide sig ikke for ham. Han hadde 
på sin venstre side et skarpt sverd under kappen 
og slik var alle hans menn rustet; ialt var de 
30 mann. Da sa kong Adalstein: «Hvem eier 
dette barnet?» Hauk svarte: «En trælkvinne, 
og kong Harald mælte at du skulde fostre barnet 
for henne.» Kongen sa: «Ikke har denne gutten 
træleøine.» Hauk svarte: «Moren er trælkvinne 
og hun sier at kong Harald er faren; nu er 
gutten din knesetting, konge, og du har like 
stor skyldighet mot ham som mot din sønn.» 
Kongen svarte: «Hvorfor skulde jeg fostre 
Haralds barn, selv om det var barn av hans 
egen hustru, og så meget mindre en trælkvinnes 
sønn!» Han grep med den ene hånd sverdet som 
lå hos ham og med den annen barnet. Da så 
Hauk: «Nu har du tatt til fostersønn og knesatt 
kong Haralds barn, konge, og nu kan du myrde 
det om du vil; men ikke vil du derved kunne øde 
alle kong Haralds sønner; og det vil bli sagt 
herefter som inntil denne dag at den er minst 
gjev som fostrer en annens barn.» Efter dette 
vendte Hauk sig bort og slynget kappen om på 

venstre side, og han hadde sitt sverd i høire 
hånd. Den gikk først ut av hans menn som var 
gått sist inn, og dernest drog de til sitt skib. De 
fikk god vind fra land ut til havs, og den nyttet 
de og seilte til Norge. Og da de kom for kongen 
takket han Hauk vel for hans ferd. 

Men kong Adalstein lot Håkon fostre 1 sin 
hird, og han blev siden kalt Adalsteinsfostre. 
I disse saker mellem kongene fantes det, at 
enhver av dem vilde kalles større enn den annen. 
Men det blev ikke gjort noen forskjell i deres 
verdighet av denne grunn, og enhver av dem var 
konge over sitt rike til sin dødsdag. 


OM EIRIK BLODØKS. 


R 


pr 


Eirik Blodøks var den av Haralds sønner som 
kongen elsket mest, og fordi kong Harald var 
tungfør av elde hedret han HKirik ved det at han 
ledet ham i sitt høisete og satte ham til høvding 
innen hirden og lot ham hete konge. Han gav 
ham å styre sin hird og makt til å skifte kongs- 
saker og dømme landslov. På denne vis stod 
riket i tre vintrer før kong Harald døde. Han 
fikk sottedød på Rogaland og er hauglagt ved 
Haugesund. Da hadde han vært konge i 73 vin- 
trer. 

Efter Harald tok Kirik Blodøks riket, men 
Håkon var vest i England. Kong Eirik var gift 
med Gunnhild, som blev kalt kongsmor, datter 

av Assur Tote eller Lavskjegg nord fra Håloga- 
land. Kong Eirik var en stor og sterk mann og 
modig; han var vakker og eftergivende, men hård 
1 hug og havesyk og uforsiktig; han var seiersæl 
og en stor kriger. Gunhild, hans hustru, var 
fager og fin, liten av vekst, listig men svær til 
å snakke; hun var grusom og lite vennekjær, 
dertil meget lysten efter gods og land. De hadde 
noen sønner som het så: Gamle, Gutorm, Harald, 
Erling, Ragnfrød, Sigurd Sleva. Ragnhild var 
deres datter, som blev gift på Orknøyene. 
Denne tid var kort, men likevel tyktes den 
landets menn lang nok, fordi de kalte kongen 
eftergivende og dronningen ond. Dette viste sig 
ved det at Eirik lot drepe Bjørn Kjøpmann, Olav 
Digerbein og flere andre av sine brødre. Det var 
mange menns tale, at han vilde øde sine brødre 
og råde alene for kongedømmet, og slik heve 
sine sønner til makten efter sine dager. Av den 
grunn blev han lite vennesæl hos hele almuen. 

OM HÅKON DEN GODE. 


på 


Håkon den Gode blev fostret hos kong Adal- 
stein og tok der dåpen i barnealderen. Om bam 
er sagt at han var lik sin far i fagerbet, men 
var sterkere og større enn hans ættmenn hadde 
vært. Toralv Skolmsson blev kalt jevnsterk 
med Håkon, men ikke fantes en tredje som var 
deres make i styrke. Håkon var mild og klok, 
god i de råd han gav, glad og rettferdig og om- 
tenksom. Han overgikk alle andre menn i våben- 
bruk, både i styrke og dugelighet. Kongen, 
hans fosterfar, elsket ham fremfor andre, og 
likeledes alle de folk som kjente hans navn. 
Adalstein gav ham et sverd som hadde hjalter 
av gull. Håkon prøvde det så hårdt at han hugg 
i en kvernsten og det bet helt til øiet. Det blev 
siden kalt Kvernbit. Dette sverd hadde Håkon 
helt til sin dødsdag. 

HÅKON KOMMER TIL NORGE. 


NE | % 


- Vinteren efter at kong Harald var død, spur- 
tes hans død vest til England og samme sommer 
för Håkon til Norge med sin fosterfars sam- 
tykke. De fikk dårlig vær på havet og hæren 
skiltes ad. Noen omkom, men noen nådde til 
Norge, og de som kom nærmest det sted hvor 
kong Eirik var, drog til ham. De sa ham at 
Håkon, hans bror, måtte være omkommet på 
havet. Disse ord bar kongen for Gunhild og sa 
det var godt at han ikke trengte å frykte Håkon 
1 sitt kongedømme. Hun svarte på denne vis: 

På bølgens rygg red Håkon 
vestfra på plankehesten. 
Ikke lot kongen 

bordene brytes av brenning. 
Fyrsten nådde Fjordene. 

 (4jennem sine trollkunster visste hun at Håkon 
hadde livet i behold. Han kom med sitt skib uskadt 
til Norge. Klokt og listig för han frem, krevde 
ingen ting, sluttet vennskap med alle og knyttet 
folk til sig og vendte sig til gamle menn efter 
kloke råd. Han delte ut gaver til idrettsmenn og 
unge menn og øvet sig med dem i lek og skjemt. 
Han viste sin dyktighet på forskjellige måter 
der mange folk kom sammen. Av den grunn 
priste alle menn ham. Det gikk ord om ham, 
som fløi inn 1 hver manns hus. Efter det samlet 
alle sig om ham, men de fryktet det voldsstyre 
og den ulov som lå over folket, og alle gav Gun- 
hild skylden for det; men det fantes ingen som 
talte imot at det var hun som voldte det. 
Denne vinter led så at Håkon ikke hadde 
kongenavn, men om sommeren klemte bøndene 
Eiriks rike sammen, men de øket Håkons makt. 
De tok Håkon til konge over sig. Han var nær 
tyve år da han kom til landet. Efter dette brukte 
bøndene trusler mot Eirik og vilde ikke lenger 
tåle Gunhilds onde gjerninger. Med vise menns 
råd för Eirik fra landet og søkte over til kong 
Adalstein, efter den vennskapstale som han 
hadde sendt med Håkon, sin fostersønn, at Eirik 

skulde være velkommen hos Adalstein, dersom 
han ikke vilde bære nag til sin bror Håkon 
eller slåss med ham. Adalstein gav kong Eirik 
Northumberland som fredland og til å styre. 
Der tok Eirik dåpen og den rette tro. Northum- 
berland er kalt med nordmennenes navn av den 
grunn at nordmenn har lenge hatt makten over 
landet. Der er mange navn gitt med norrøn 
tunge, slike som Grimsby og Haugsfljot. 

EIRIK I NORTHUMBERLAND. 


D 


Da kong Eirik tok rike i Northumberland, 
mintes han hvor vidstrakte land hans far hadde 
da han rådde for hele Norge og mange skatt- 
land. Det tyktes ham at han hadde lite å styre 
over, og av den grunn för han i vesterviking og 
herjet vidt omkring i Vesterlandene. 

Disse er Torv-Einar jarls sønner, Arnkjel og 
Erlend og Torfinn Hausakljuv. Torfinns sønn 
Håvard fikk Ragnhild, kong Eiriks datter. 

Det var en sommer at kong Eirik herjet vest 
for Skotland og om Irland og Bretland og han 
stanset ikke sin ferd før han kom syd for Eng- 
land, og herjet der som andre steder, for da var 
kong Adalstein død og hans sønn kong Jatmund 
rådde for England. 


Eirik hadde så stor hær at fem konger fulgte 
ham, fordi han var en stor hærmann og seier- 
sæl. Da stolte han så meget på sig selv og sine 
menn at han gikk langt op på land og för over- 
alt med herjing. Da kom kong Olav imot ham, 
han var kong Jatmunds skattkonge. De kjem- 
pet og Eirik blev overmannet av landshæren; 
der falt han med alle sine menn, og Torv-KEinars 
sønner Arnkjel og Erlend falt med ham. Efter 
Eiriks fall lot Gunhild lage et kvad om ham, om 
hvorledes Odin tok imot ham i Valhall. Det be- 
gynner slik: 


(Odin:) Hvad er det for drømmer? 
Jeg trodde jeg stod op før dag 
og ryddet i Valhall 
for fellet følge. 

Einherjer vekket jeg 
bad dem stå op, 

benker å strø, 

ølkar å vaske; 

bad valkyrier bære vin 
som kom en konge. 


Jeg venter gjeve 
menn skal stige 
fra verden. Det bringer 
mitt hjerte glede. 

Hvorfra slikt bråk, Brage, 
som av tusen krigere 
eller mange fler? 
(Brage:) Det braker i alle benker 
som om Balder søkte 
tilbake til Odins sal. 


(Odin:) Du skal ikke tale 
tull du kloke Brage, 
du vet hvad det er. 
Det bulder bringer Eirik, 
som her vil komme 
i Odins sal. 


Sigmund og Sinfjatle, 
reis eder raskt, 

far fyrsten i møte. 

Er det Eirik 

så byd ham inn. 

Jeg venter ham nu. 


Brage:) Hvorfor venter du Eirik 
heller enn andre? 

(Odin:) I mange land 
har han gjort sverdet rødt, 
og båret det blodig. 


(Brage:) Hvorfor stjal du hans seier 
siden han tyktes dig modig? 

(Odin:) En vet intet for visst; 
så barsk ser den grå ulv 
imot gudernes bolig. 


(Sigmund;) Hill dig Eirik, 
— vær her velkommen, 
og tre inn i hallen, herre. 
Jeg spør dig, 
hvilke fyrster følger 
fra striden? 


(Eirik:) Fem konger er det, 
jeg nevner dig alles navn, 
jeg er den sjette selv. 


Her sies det at fem konger falt med ham, og 
dernest hvor stor hærmann han hadde vært. Så 
sier også Glum Geirason 1 sitt kvad at Eirik 
herjet før kong Harald døde, syd om Halland og 
Skåne og vidt om i Danmark, og han för om 
hele Kurland og Estland, og i mange andre land 
herjet han i Østervei. Han herjet også vidt 
om i Svitjod og Gautland. Han för nord til 
Finnmark og helt til Bjarmeland med herjing. 
På denne ferd så han for første gang Gunhild. 
Da var hun til fostring og oplæring hos Måttul 
Finnekonge, som var meget tryllekyndig. Siden 

Eirik kom til England herjet han i alle Vester- 
landene, og av den grunn blev han kalt Eirik 
Blodøks. 

Efter kong Eiriks fall blev kong Jatmund 
uvenn med Gunhild og Eirikssønnene, og det 
var grunnen at Eirik hadde herjet innen kon- 
gens land og rike. Da för Gunhild bort fra Eng- 
land med sine sønner til Danmark. Hun .fikk 
fredland der av Harald Gormsson. Han tok 
Eiriks sønn Harald til opfostring og knesatte 
ham, og han var jevnlig siden i hirden. Men 
jamle og Gutorm la ut i hærferd, først i Øster- 
vei og siden til Norge og gjorde alt det ille de 
kunde i kong Håkons rike. 

HÅKON TAR KONGEDØMMET. 


hd 


Håkon tok kongedømmet i Norge to vintrer 
efter sin fars død. Han var både vennesæl og 
årsæl. Han satte lov over hele Norge efter Tor- 
leiv Spakes og andre vise menns råd, og av disse 
lover nyttet den hellige kong Olav den største 
del. I det sekstende år av sin kongstid holdt han et 
stort ting inne på Mæren i Trøndelag, og på det 
ting gjorde trønderne kongen to vilkår; han 
skulde blote efter de forrige kongers skikk og 
slik fylle den gamle lov for godt år og fred. I 
annet fall vilde de drive ham fra riket om han 
ikke i dette vilde være slik mot dem som 1 styre 
og skattekreving. Kongen vilde slett ikke gjøre 
dette. Hans kjæreste venner og meget folk gikk 
imellem og bad bøndene føie sig efter kongen. 

Og de talte om hvor nyttig deres høvding var 
for sine menn og at han var en god lands- 
styrer for lov og sed. Til gjengjeld bad de kon- 
gen minke tretten og slå litt av på sin steilhet, 
så at blotmennene ikke skulde kunne si at han 
ikke holdt lovene. Av godvilje og kjærlighet til 
sine venner gjorde han efter deres bønn og 
blotet. 

KONG HÅKON GIR TRYGVE RIKE 
I VIKEN. 


Da han hadde vært konge i sytten år gav han 
sin brorsønn Trygve, sønn av Olav Haraldsson, 
kongenavn og rike øst i Viken. Han satte ham 
der til å vokte landet mot daner og vikinger, 
som da gjorde stor skade på Norges rike. Og 
det blev lagt til hevn mot Håkon av Gud efter- 
at han hadde blotet, at så lenge han rådde var 
det jevnlig ufred av Gunhilds sønner og andre 
vikinger; illgjerningsmennene hadde tilhold ved 
Brennøyene og Vardøyene, i Myl og Mystra- 
sund. Kong Håkon för med to små skib for å 
lete efter dem, og fant vikingene syd for Hal- 
land, vender og daner med ti skib. Han kjem- 

pet med dem og vant seier, og drev over bord 
en stor del av deres folk. Han tok alt deres gods 
og herjet vidt om i Halland og Fyn; efter det 
för han til sitt rike. 

EIRIKSSØNNENES ANGREP. 


I det tyvende år kom Kirik Blodøks” sønner 
Gamle, Harald og Sigurd syd fra Danmark med 
hærfolk og herjet i Norge overalt der de for. 
Kong Håkon var da med sine menn i det sydlige 
av Nordmøre på den ø som heter Frei. Håkon 
visste ikke om dem før Gamle og hans brødre 
la sig med sine skib i Feøy-sund ved Feøy nær 
Freidarberg. Da för menn imellem dem, og 
Eirikssønnene bød ikke annet vilkår enn å slåss. 
Kong Håkon spilte ikke tiden da han fikk vite 
hvad hans frender ønsket. 

Egil het en gammel mann; han var i sin ung- 
dom merkesmann hos kong Harald Hårfagre, 
og var nu en olding. Han hadde sagt, at han 
vilde ha den død å falle i kamp. Da var det så 

stor forskjell på hærene at det sikkert var seks 
om hver av Håkons menn. Egil bad da kongen 
at han skulde gi ham et merke for hvert skib 
og en mann til hvert merke, og det var ti mer- 
ker. Men da Eirikssønnene så at Håkon hadde 
meget færre folk, drog de op på land og fylket 
hæren ved Freidarberg og gikk så imot Håkon. 
Det blev en hård kamp. Da striden tok til för 
Egil og ti mann med ham bort, og hver av dem 
hadde et merke i hånden. De gikk frem langs 
en bakke som var oppe på neset der de kjempet, 
slik at en kunde se merkene derfra hvor kampen 
var, men ikke dem som fulgte eller bar. Nu så 
danene hvor merkene för og tenkte at der kom 
meget folk, og fryktet at de skulde nå mellem 
dem og skibene. Herav kom flukt i KEiriks- 
sønnenes hær, og de selv og hele hæren flyktet. 
Da de kom op på høiden bent imot Freidarberg, 
så de tilbake ut på Rastarkalv at ingen hærfolk 
fulgte merkene. Da lot Gamle reise sine merker 
og blåse i luren. Nu samlet deres flokk sig og 
de stilte op fylking, men daner og ledingsfolk 
flyktet til skibene. Da kom kong Håkon med 
alle sine menn mot dem. Kampen tok til for 
annen gang, og mange falt på begge sider. 

Snart gikk det dårlig for brødrene, og deres 
folk kom fra hverandre. Gamle og de andre 
flyktet frem langs berget, men noen søkte op på 
fjellet og blev drept der, andre styrtet ut for 
fjell-hamrene og fikk bane av det. Men da 
Gamle og hans folk kom ned til fjæren, blev 
han hårdt såret av kongen og sprang ut i sjøen 
og druknet. Harald og Sigurd, Gamles brødre, 
kom sig unda ved å svømme ut til skibene, men 
Håkon drepte der i fjæren mannskapene på tre 
av deres skib og la op skibene under dem. De 
falne blev lagt nedi og hauger kastet over. Der 
står også en høi bautasten hvor Egil falt. 

EIRIKSSØNNENE KOMMER 
TILBAKE. 


ha 


Da kong Eiriks sønner nådde sine skib flyktet 
de tilbake syd til Danmark, og kong Håkon för 
efter dem en stund; men de møttes ikke oftere 
denne gang. Og skjønt Eirikssønnene hadde 
herjet meget i Norge tyktes de ha mistet mere 
på sin ferd, og de syntes nu at de var meget 
verre stedt enn før. Med støtte av danekongen 
og det folk som han lovet dem, gjorde de sig 
rede til å dra tilbake for å hevne Gamle og sine 
andre menn. 

Efter dette tok Håkon det råd at han lot den 
nevgilde-skatt som Harald, hans far, hadde lagt 
på hele landet, gå til utredning av skib langs 

kysten og i Trøndelag. Han gjorde også utbud 
i hvert av disse fylker av menn og våben og ut- 
rustning mot utenlandsk hær, og gav forskrift 
om hvor mange skib hvert fylke skulde stille, 
og hvor store de skulde være i rumtall. Hver 
mann som var fribåren og kampdyktig skulde 
eie skjold og spyd og huggvåben fordi kongen 
ofte bare hadde få menn med sig. Han kunde 
da ta folk hvor han opholdt sig, straks det var 
nødvendig og han trengte en hær. Det var et 
fullt rustet skib og menn med våben overalt 
hvor kongen trengte å kreve det. 

Kong Håkon lot gjøre varder oppe på fjellene 
i hele landet, slik at hærbud för på syv netter 
fra den sydligste varde til de nordligste tinglag 
i Hålogaland. Det hendte noen ganger at de 
menn som passet den sydligste varde blev vår 
at det gikk mange hærskib omkring øene og 
nesene; bygder blev brent og menn drept. Da 
blev det satt ild på vardene og det var hærsam- 
ling over hele landet. Men så var ikke dette 
(Gunhilds sønner eller danekongens hær, for på 
den tid var mange vikinger så mektige at en høv- 
ding rådde for mange folk og hærskib. Men de 
menn som för nordfra landet i leding efter op- 

budet ved vardene, de drog lang vei før de 
spurte for sant at deres ferd ikke trengtes, og 
de vikinger som hadde herjet var da borte. 
Dette strev syntes mange var ille fordi det var 
til ingen nytte. Selv kongen tykte det var så 
ille at han satte dødsstraff og lemlestelse for 
den mann som blev kjent skvldig i det at han sa 
krigsbud når ilden blev sett. Av denne grunn 
turte ingen si det til en annen selv om mange 
skib seilte sydfra langs landet. 

Nu hendte det en gang at Gunhilds sønner 
seilte sydfra Danmark og för utenskjærs, og 
kom ikke nærmere til land enn slik at folk 
hadde nyss om deres ferd, og de hadde også rede 
på hvor kong Håkon tok veitsler. De hadde 
skib vel rustet med folk og våben, og en stor 
viking som het Eyvind Skreya var med dem. Da 
de kom til Fitjar på Stord tok kong Håkon 
veitsle der, og disse tidender var skjult for ham 
og alle hans menn helt til skibene seilte mot dem 
og bare hadde kort igjen til øen. Da satt kong 
Håkon ved bordet. Nu kom det rykte for hird- 
mennene at noen skib var sett, og de mest skarp- 
synte av dem gikk ut, og de sa til hverandre 
at dette var nok ufredsmenn; hver mann bad 

den annen si det til kongen. Men det var ingen 
som våget det uten Eyvind Finnsson, som blev 
kalt Skaldespiller. Han gikk inn for kongen 
og sa: «Liten er lidende stund, herre, og langt 
er matmålet.» Kongen sa: «Skald, hvad farer 
nu på vide veier?» HFyvind sier: 

Blodøks” hevnere 

byr oss til sverdenes møte. 

Det unnes oss ikke 

stund til å sitte i fred. 

Lett er det ei å melde 

herskeren hærsagn. 

Jeg vil din heder, herre. 

Straks må vi gripe til våben. 


Da svarte kongen: «Du er en klok mann og 
en pålitelig kar; ikke vilde du melde hærsagn 
uten at det var sant.» Da mælte alle at det var 
sant at skib kom seilende og hadde kort igjen 
til øen. Bordene blev da tatt bort, og kongen 
gikk ut for å se på skibene. Men da han hadde 
sett dem, kalte han til sig sine rådgivere og 
spurte dem hvad det var å gjøre. «Her seiler 
mange skib sydfra, men vi har liten hær selvom 
den er god. Ikke vil jeg lede mine beste venner 
i fare. Og visst vilde jeg flykte, om det ikke 

tyktes vise menn å være stor skam eller dår- 
skap.» Da svarte Evvind: 


Ei vil vi styre, hersker, 
skibene lenger mot nord; 
slikt sømmer sig ikke 

for sjøens krigere. 

Nu er det Harald seiler 
sydfra de brede skrog 
sjøkongens skumdekte vei. 
Snare vi tar våre skjold. 


Alle svarer at de heller vil falle tvers over 
hverandre enn flykte for danene. Da sa kongen: 
«Det er vel talt. Ta nu hver sine våben. Det 
skal ikke gjøre noe hvor mange daner det enn 
er mot én nordmann.» Efter dette tok kongen 
sitt skjold og för i sin ring-brynje og spente på 
sig Kvernbit og satte en gylden hjelm på hodet. 
Siden tok han sitt skjold og spyd og fylket 
hæren. Han lot hirdmennene og gjestebuds- 
mennene stå sammen, slik Eyvind sier i det kvad 
som han diktet efter Håkons fall. Og han laget 
det efter det kvad som Gunhild hadde latt dikte 
om HEirik, sin husbond, at Odin bød ham hjem 
til Valhall. I kvadet sier han mange hendelser 
fra kampen, og det begynner slik: 

Gaute-Ty sendte 
Gondul og Skogul 

å velge blandt konger 
hvem av Yngves ætt 
skulde fare med Odin 
og være i Valhall. 


Bjørns bror fant de 
fare i brynje, 

den dyrbare drott 

stod ved merke-stangen. 
Spydene blev senket, 
susende fløi de. 

Strid satte inn. 


Håløyger egget han 
og holmryger, 

jarlers bane 

søkte til slag. 

Godt følge han hadde, 
fyrsten, av nordmenn; 
ø-daners fiende 

stod under hjelmen. 


I denne tummel kvad Eyvind Skaldespiller en 
kvidling til gammen for kong Håkon før fyl- 
kingene rente mot hverandre: 


Under de lange spyd 
luter landets menn; 

skjoldene skjelver, fyrsten 
hilser med odd Eyvind Skreya. 


Til det svarte kongen: 


Vel lønner mine menn mig 
for det gull jeg gav dem 
og for sølvet på spydene; 
strid stunder til. 


Dette viser hvor uredd kongen var, når han 
tenkte slik om sine vilkår. 

Gunhildsønnene gikk nu op på land og fylket 
sin hær, og de hadde mange flere folk. Den dag 
var været hedt av solen; da drog kong Håkon 
brynjen av sig men holdt hjelmen på, og egget 
leende sine menn til fremgang, og gledet dem 
ved sitt vennlige åsyn slik Eyvind siler: 


Hærklær slengte han, 

slapp brynjen på volden, 
krigernes konge, 

før i kamp han gikk. 

Han skjemtet med mennene. 
Gramen, den glade 

landet skulde verge. 

Han stod under gullhjelm. 

HÅKONS FALL. 


- Efter dette tok slaget til og det blev meget 
- hårdt. Da skudd-kampen var slutt drog kong 
Håkon sverdet og stod langt fremme under 
merket og hugg til begge sider. Han hugg aldri 
feil, og likevel bet sverdet som det ikke traff; 
om det sies her: 


Slik bet sverdet 

i siklings hånd 

på Odins klær 

som stukket i vann. 
Brodder braket, 
skjold blev splintret, 
sverdene suste 

mot hærmenns hoder. 

Kongens og nordmenns 
hårde klinger 

splintret skjold 

og knuste skaller. 
Kamp var på øen, 
kongen farvet 

den blanke skjold-borg 
rød av såredes blod. 


Sverdene flammet 
i blødende sår, 
langskjegger lutet 
for liv å røve. 
Sår-havet bruste 
mot sverdenes nes; 
fjæren på Stord 
var full av blod. 


Eyvind Skreya gikk så hårdt frem i kampen 
at han hånte nordmennenes mot, og han søkte 
mest dit hvor Håkons merke var og mælte: 
«Hvor er nordmennenes konge? Hvorfor skju- 
ler han sig og tør ikke gå frem så vi ser ham? 
Hvem kan si mig hvor han er?» Da svarte kong 
Håkon: «Hold slik frem om du vil finne nord- 
mennenes konge!» Kong Håkon kastet skjoldet 
på siden og tok med begge hender om hånd- 
taket på sverdet og løp frem foran merket. Da 

sa Toralv Skolmsson: «La mig gå mot Eyvind, 
herre!» Kongen svarte: «Mig vilde han treffe 
og mig skal han finne.» Men da kongen kom der 
hvor Eyvind var, hugg han til begge kanter. Da 
hugg kongen med begge hender Kvernbit i hodet 
på Eyvind og kløvde hjelmen og hodet ned til 
herdene. Om dette diktet siden Eyvind Skalde- 


spiller: 


Hærmannen, grum mot gullet, 
hull mot sine menn, 

bød Skreya å skride 

frem slik han stevnet. 

«Om du seiersikker 

søker frem i striden 

mot den kloke kriger, 

finner her du nordmenns konge.» 


Han laget en annen vise om Eyvind Skrevas 


fall: 


Jeg vet at det skarpe 
sverd som kongen hevet 
høit i begge hender 

bet skibenes usle styrer. 
Fluktsky fyrste, han som 
herjet daners rike 

kløvde vikings hode 

med gull-hjaltet sverd. 

På den annen fløi av kong Håkons hær stod 
Toralv Sterke Skolmsson og drepte mange menn 
med sitt sverd, som het Fetbreid; det hadde 
kongen gitt ham. Om dette sier Tord Sjåreks- 
son: 

Der de kamp-hårde 
krigere kjempet 

gikk hæren med lyst 

til strid ved Fitjar. 
Sverdets stridsmann 

i slagets storm 

våget søke frem 

der nordmenns konge stod. 


Fremst blandt folket 
verget sitt rike 
røveres drapsmann. 
Ei fikk han eldes. 
Sydfra kom Gunhilds 
sønner til kamp; 
snart de flyktet, 

men fyrsten falt. 


Mødig blev mennene, 
såret sank rorskarer 
ned på setene; 
mange lot livet. 
Sverd-stukne krigere 

blev mat for Munin. 
De fikk sand i munnen 
hvor havet var grunt. 


Vel om kraft det vidner 

at den veldige kriger, 

han som gav ravnen å drikke, 
kjempet nær kongen i kampen. 


I denne kamp var det ikke godt for feige 
menn å verge sig mot våbnene og angrepet, og 
den tyktes ha det best av danene som var 
bakerst, men de som stod nærmest blev fort lei 
av det. Snart efter Eyvind Skreyas fall kom 
det flukt i Gunhildsønnenes hær, og de flyktet 
til sine skib. Der falt meget folk for KEiriks- 
sønnene, men de flyktet selv. Men kong Håkons 
menn fulgte dem lenge om dagen og drepte så 
mange folk de kunde. Kongen lot sette ut sitt 
langskib og ro nordover langs landet. Han aktet 
sig til sin gård Alreksstad fordi han hadde fått 
sår. Det var slått hull på en åre i armen da 
han drev fienden på flukt, og det rant så meget 
blod at vanmakt kom over ham. Og da han kom 
til det sted som heter Håkonshelle, der han var 
født, da dvelte han der om natten og lot slå 

landtelt og han blev båret på land. Da kong 
Håkon merket at såret vilde bringe ham bane, 
kalte han til sig sine rådgivere og talte meget 
med sine venner om de ting som var hendt i 
hans dager, og han angret da det, at han hadde 
gjort meget mot Gud og kristne menns lov. Da 
bød hans venner sig til å flytte hans lik vest til 
England og gravlegge ham der ved en kirke. 
Kongen svarte: «Det er jeg ikke verd. Som 
hedensk mann levde jeg, og slik vil jeg også bli 
jordet.» På denne vis synte han sin anger, at 
han ynket ufreden mellem frendene og sendte 
brev til Gunhilds sønner og sa at han gav Harald, 
sin frende, hirden og hele sitt rike. Efter dette 
døde kong Håkon og han hadde da rådd for 
Norge 26 vintrer. Venner og uvenner sørget 
over ham, som Eyvind Skaldespiller sier: 


I en god stund 
fødtes den fyrste 
som eier slikt et sinn. 
Den tid 

han rådde 

skal alltid minnes. 


Uten bånd 
vil Fenrisulven fare 

gjennem alle land 
innen i hans 

tomme plass 

jevngod konge kommer. 


Fe dør 

frender dør 

land og folk forgår. 
Siden Håkon för 

til de hedenske guder, 
træler mange 1 tvang. 


Hans menn flyttet hans lik til Seim i Lygra- 
fjorden på Nordhordland og gjorde haug over 
ham. Før Håkon falt hadde syv av Harald Hår- 
fagres sønner fått våbendød, slik Eyvind Skalde- 
spiller sier. Han kvad om at kongen kom til 
Valhall, for det var hedenske menns tro at alle 
de som døde av sår skulde fare til Valhall. 

Men da det brev som Håkon lot gjøre kom til 
Gunhilds sønn Harald og hans brødre, blev de 
glade over dette budskap. De gjorde sig rede og 
för nordefter langs landet og vilde treffe sin 
frende Håkon. Men da de kom dit nord var 
kong Håkon død. 


D2 


OM HARALD GRÅFELD. 


Da blev Harald tatt til konge. Men da Harald 
og brødrene hadde tatt kongenavn, gav kong 
Håkons hird sig under dem. Da blev det snart 
liten samhug innen hirden fordi de som hadde 
tjent Håkon og de som før var med Gunhild- 
sønnene hadde hatt megen strid sig imellem, og 
hver syntes deres høvding var den beste. Det 
viste sig i ordskiftet mellem disse to skalder. 
Glum Geirason kvad dette: 


Vel har Harald hevnet 
Gamle. Fremgang fikk du 
kampdjerve konge, 

— menn mister livet — 
da svarte ravner 

drakk av Håkons blod. 
Hinsides havet så jeg 
sverdene farves røde. 


Da Eyvind Skaldespiller hørte denne vise, 
kvad han en annen imot: 


Fluktsky fyrste fordum 
farvet i Gamles blod 
sverdet, da vennekjære 
konge drev på sjøen 
alle Eiriks sønner. 

Mot fylte mennene. 

Nu sørger krigerne 
dypt over kongen. 


Da svarte kong Harald meget vred: «FEnnu 
elsker I kong Håkon mest. Far da ennu med 
ham og vær hans menn.» Da blev Eyvinds venner 
redde og trodde at kongen vilde la ham drepe. 
Vennene gikk til dem begge og bad kongen om 
fred og sa at Eyvind måtte bøte på samme vis 
som han hadde forbrutt sig, og bad ham dikte 
en annen vise og slik kjøpe sig kongens venn- 
skap. 

Det sa ingen om dig, 
horders høie herre, 

at du mistet motet 

når piler brøt mot brynjer 
og bue-strenger brast. 

Når sverdet du trakk og 
svang det i striden 

stiltes ulvers hunger, Harald. 


Kongen svarte lite og likevel noe. Da sa Glum 
Geirason: «Det er lite, herre, som ikke er noe.» 
Kongen svarte da: «Den mann blir vi aldri 
trygg på så lenge han lever.» Glum bad da Fy- 
vind dikte en vise om kongen, og han kvad 
denne: 

Fn drott jeg hadde, 
herlige konge, før dig, 

en tredje ønsker jeg ikke. 
Årene trykker mig, fyrste. 
Fulltro var jeg min herre, 
førte aldri flere skjold. 
Dig følger jeg nu. 
Alderdom er min lodd. 


Efter det var Eyvind med Gunhildsønnene en 
kort tid. Siden för han til sine gårder, og slik 
gjorde de fleste av Håkons menn at de tjente 
Eirikssønnene en liten stund og blev siden 
hjemme på sine gårder. € 

Det er sagt om Gunhildsønnene at de tok 
dåpen i England i sin ungdom. Og da de kom 
til landet og alle hadde tatt kongenavn, da brøt 
de ned hov og blotskap, men nødde ingen mann 
til kristendommen, og ikke er sagt annet om 
hvorledes de holdt troen, enn at den var kristen 
som vilde det, og den hedensk som vilde det. 
Gunhilds sønner hadde hver sin hird, og noen 
för om i det indre av landet, men noen langs 
sjøen. Det blev meget uår i deres dager fordi 
sildefisket og all sjøfangst tok av og kornet 
blev ødelagt. På dette merket landsfolket sine 
guders vrede fordi kongene lot blotstedene øde- 
legge. Eyvind Skaldespiller kvad om dette: 


Sneen faller på Odins viv; 
på lappenes vis 

har vi midtsommers 
bundet feet inne. 


På slikt kunde folk merke hvor tung tiden 
var, at det falt så meget sne midt på sommeren 
at alt fe måtte holdes inne til föring. 

Eirikssønnene var gjerrige mot landsfolket 
og brydde sig ikke om lovene. Det blev også 
sagt at de gjemte sitt gods i jorden som små- 

bønder og vilde ikke gi sine menn lønn, slik 
Eyvind Skaldespiller sier: 


Sverdkjemper, hør mig! 
Så lenge Håkon rådde 
bar våre hender 

frø fra Fyrisvolden. 

Nu har folkets fiende 
gjemt dypt under jorden 
lyse mel som Frodes 
glade træl-kvinner maler. 


Skaldens armer lyste 
så lenge Håkon levde 
av Fullas hodebånd. 
Mor av jotners fiende 
skjuler i sin favn nu 
gullet, det strålende. 
Onde menns råd er 
tegn på hårde tider. 


For dette gav kong Harald Eyvind banesak. 
Da kom Eyvinds venner imellem og bad kongen 
ta forlik for dette. Kongen krevde at Evvind 
skulde gi ham den gullring som var kalt Molde; 
den veide tolv ører. Det blev slik som kongen 
vilde. Da kvad Eyvind dette: 


OT 


Skibenes styrer, 
siden skulde jeg 
føle ditt vennskap, 
dersom til eie 
ringen du fikk, som 
lenge var min fars. 


Eiriks sønner drepte Sigurd Ladejarl inne på 
Aglo, slik Eyvind Skaldespiller sier: 


Og Sigurd, 

han som skjenket 
Odins ravner 

det røde blod 

å drikke, 

fant på Aglo 

sin død 

for kongers hånd. 


Og fyrsten 

gav tapper 

sitt liv 

1 ilden, 

da landets herrer 
på troløst sett 
viste svik mot 
Tys ætling. 


Eirikssønnene drepte også Trygve Olavsson 
og mange andre konger og jarler og mektige 

menn, slik Glum Geirason siler i sin Gråfeld- 
dråpa, som han diktet om kong Harald: 

Sammen med sine 

brynje-bærere 

beilet Norges konge 

til sverdets gudinne. 

Menn av jevn-høi byrd 

lot han bite i gresset, 

fyrster felte han, 

ulve-føderen. 


Kong Harald var den djerveste av brødrene, 
en stor hærmann og idrettsmann på mange må- 
ter, og han var den fremste blandt brødrene efter 
Gamles fall. Gutorm var falt før Harald og 
Håkon kjempet på Fitjar. Han falt i Østervei. 

Så er sagt at Sigurd Sleva, bror av kong 
Harald, blev drept av Klyp herse, brorsønn av 
Torleiv Spake, sønn av Tord, Horda-Kåres sønn, 
og det var grunnen, at Sigurd hadde tatt Klyps 
hustru med vold. Klyp la sitt sverd gjennem 
Sigurd, men hans hirdmann som het Sigurd 
Gamle hevnet ham. 

Kong Harald Gråfeld var ute jevnlig om som- 
rene med sin hær til forskjellige land og fikk 
mange kamper, og oftest hadde han hell. Han 

kom. med sine folk syd til Danmark og sloss der 
ved Skåne mot vikinger og hadde seier. Annen 
gang herjet han vest i Skotland og i Irland og 
hadde hell begge steder. Den tredje sommer för 
han med sin hær øst til Gautland og gjorde der 
meget ufred. Den fjerde sommer drog han med 
sin hær nord til Bjarmeland og holdt et stort 
slag ved Vina-bakke og drepte meget folk. Der 
fikk han både gull og sølv og meget annet 
gods og för tilbake samme høst. Han hadde 
meget fore i sin kongstid, men lite som var til 
gagn for landsfolket. Hans menn elsket ham 
meget og han var god mot dem, men mot bøn- 
dene var han hård. Denne tid var den hårdeste 
i Norge, og verst av den grunn at kongenes 
hårdhet mot hedenske menn gjorde lite godt og 
var tung for dem som bar den. 

OM HÅKON SIGURDSSON 
LADEJARL. 


AN 


Harald Hårfagres datter var Olov Årbot, som 
var gift med Tore Tause, jarl på Møre. Deres 
datter var Bergljot, som var gift med Sigurd 
Ladejarl. Sigurds og Bergljots sønn var Håkon; 
han mistet sin far i ung alder; da han spurte 
sin fars fall, fikk han sig skib og mannskap og 
rustet sine folk vel. Han holdt med sitt skib øst 
til Viken og derfra til Østersjøen. Der tok han 
til å herje og blev en stor viking. Han herjet i 
Sveavelde og i Gautland, Vendland og Kurland 
helt øst til Sysla. Om vintrene hadde han fred- 
land i Danmark og sluttet vennskap med kong 
Harald Gormsson ved gaver og gjesting, men 
hver sommer lå han ute i hærferd. Håkon var 

meget fager og mere høvisk enn de fleste andre 
menn. Han var middelshøi og hadde vakkert 
hår og skjegg; han var meget dyktig i de fleste 
ting, veltalende, listig, tålmodig, grum mot sine 
uvenner både med åpenbare råd og lønnlige 
knep, langsint, men gavmild. 

En høst hendte den tidende at danekongens 
brorsønn som het Harald kom til ham; han var 
sønn av Knut Gormsson Daneåst; han kom fra 
viking med en mengde gods, og av den grunn 
blev han kalt Gull-Harald. Denne vinter var 
han og Håkon begge sammen hos danekongen. 
Håkon fikk en farlig sott og lå lenge om vin- 
teren. Hans sykdom var slik at han nød lite av 
mat og drikke og sov lite, men ikke hadde han 
hård verk. Han vilde være alene eller bare med få 
menn, og da med dem som hadde tjent ham lenge. 
Det kom dit at folk tok til å tale om at han 
måtte være forbyttet eller sanseløs. Kongen kom 
for å treffe ham, men deres samtale blev kort 
fordi Håkon vilde lite si. Gull-Harald kom til 
ham på grunn av hans visdom og sluhet, siden 
alle sa at han vilde være den klokeste mann 
om han hadde sin helse. Han talte for ham om 
sin vanskelige stilling, det at han var kongesønn 

og tyktes ikke ha mindre rett til riket enn kong 
Harald, sin farbror. Men da Håkon hørte denne 
tale, svarte han og sa at han ikke var mindre 
nær til å nyde sin farsarv enn kong Harald, og 
sa at om Knut hadde levet vilde Gorm og alle 
daner hatt ham til konge og ikke Harald; og nu 
var hans sønn bare viking. Men om dette kom 
for danene, da vilde de ha Knuts sønn fremfor 
kongen. Harald visste nu ikke annet råd enn å 
kreve land og rike av kongen, sin farbror, og 
talte om denne.sak for sin frende efter Håkons 
råd, og vilde vite først om kongen frivillig gikk 
med på det. Ved denne samtale var få menn til- 
stede. Kongen tok det tungt å skulle skifte land 
eller rike med ham. De sluttet sin samtale slik 
at begge var vrede. Derefter spurtes at Håkon 
blev bedre. 

Siden kom kongen til Håkon og bar frem for 
ham hvad han var blitt krevd for, og søkte råd 
om hvilket svar han skulde gi i denne sak. 
Håkon svarte med møie og sørgelig mine, og sa 
at dette gjorde ham vondt og at han tykte det 
var ille om Haralds rike skulde minke mens 
han var hos ham. Men likevel sa han at Gull- 
Harald hadde rett til å kreve det. «Gi mig et godt 

råd,» sa kongen, «for jeg ser at du vil mig vel 
og synes ille om min vanskelige stilling.» Håkon 
svarte: «Gi mig tid, herre, til å tenke over en 
så vanskelig sak.» Efter dette skiltes de. Det 
så nu ut til at Håkons sak skulde lykkes i de 
ting som tyktes være mest om å gjøre. Gull- 
Harald kom ennu en gang til Håkon og klaget 
over sine vilkår, at hans far var død og han selv 
uten rike og at hans farbror var vred, og han bad 
nu om gode råd. Håkon svarte ham at han 
hadde talt hans sak for kong Harald, og sa at 
han ikke trodde han vilde få noe av kongen. Og 
han gav ham en annen tale til trøst, og sa at han 
vilde bli konge om han holdt frem med sin sak, 
og at det vilde mangle mest om ikke iver eller 
stridslynde eller fast hug fulgte med. Da tyktes 
Harald skjønne at det syntes Håkon rådeligst 
at han ikke gav op kravet, og sa at det ikke 
skulde skorte på fasthet om han fikk anledning. 

Men mnoe senere kom danekongen selv til 
Håkon for å få vite om han hadde tenkt over 
hans sak. Håkon svarte og sa at han hadde våket 
over hans sak både netter og dager, og ofte vært 
hugsyk på grunn av den. «Jeg har,» sa Håkon, 
«talt om dette med kloke menn og eders gode 


64 


venner. Alle så eders vanskelighet tydeligere, 
herre, jo oftere talen var om det. Gull-Harald, 
eders frende, står fast ved sitt krav, om I nekter 
ham hans rett. Men én ting tykkes oss, eders 
venner, mest ille. Gorm, eders far, blev en så 
stor mann i sin ætt at han la under sig mange 
kongers riker. Nu skulde I dele det i to deler. 
Hvem kan klare å finne råd for det at I holder 
eders heder uavkortet, og land og rike, men at 
eders frende Gull-Harald får slikt svar som han 
efter lov og rett skulde ha?» Da svarte kongen 
efter å ha tenkt lenge: «Mangt mæler du, Håkon. 
Hvorledes kan det gå til at jeg skal dele Dane- 
velde halvt med Harald og likevel eie alt alene 9» 
Håkon svarte: «Enhver kan gjøre lite til meget. 
Det vilde være en høvdings verk å eie selv Dane- 
velde, sitt rike, og gjøre sin frende til en så stor 
mann, at han hadde et annet velde som ikke 
var mindre. Så vilde eders far Gorm gjøre, at 
han ikke minket makten for sine gjeve frender, 
men heller øket den og tok rike til dem der det 
var å søke.» Kongen svarte: «Sant taler du, 
Håkon; visst vilde det være høvdingdåd; men 
hvor er nu et rike å ta eller kjøpe?» Håkon 
svarte: «Norges rike er nu tilfals av hele lands- 

folket, og nordmennene har megen ulykke av 
sine konger og de fortjener å dø for sitt hårde 
styre og sine onde verk.» Kongen svarte: «Eiriks- 
sønnene er meget modige menn og seiersæle, 
og Norge er vanskelig å søke med hærferd.» 
Håkon svarte: «Harald vil ikke være redd for 
å komme til Danmark, om I sender ham bud, 
herre, og da kan Gull-Harald drepe ham.» Kon- 
gen svarte: «Dersom kong Harald blev drept, 
vilde Gunhildsønnenes makt være til ende.» 
Han gikk da bort og var glad. Litt efter stod 
Håkon op og sa at han var frisk. 

Nu kom frendene kong Harald Gormsson og 
Gull-Harald sammen og de taltes ved i mange 
dager, og Håkon var med dem. Ingen uten 
de selv visste hvad de rådslog om. Kong 
Harald Gormsson sendte menn med et vel rustet 
skib til Norge til kong Harald, sin fostersønn, 
med de ord at danekongen hadde spurt det 
var nød og uår i Norge, og at det var kost- 
bart for kongen å holde sin hird, fordi bøndene 
ikke kunde betale sin landskyld på grunn av 
fattigdom. Han bad Harald, sin fostersønn, 
komme til Danmark og bød ham hele Jylland 
til vintersete og gjesting med 200 mann. Denne 

sak bar kong Harald frem for sine rådgivere; 
det syntes ham rådelig å ta imot så stort len 
av sin fosterfar. Somme sa at det måtte være 
svik, men bøndene og hele almuen drev ham 
sterkt til det og sa at det var et meget heldig 
råd og lite kongelig ikke å tore søke 1 venn- 
skap til slik en konge som danekongen var. Og 
av den grunn at Harald ikke var omtenksom, 
og syntes han ikke hadde gjort danekongen noen 
skade uten det som nøden drev ham til, för 
Harald til Danmark og hadde tre langskib og 
80 mann på hvert skib. Han kom syd til Lim- 
fjorden og stanset ved det sted som heter Hals. 
Gull-Harald var da rustet med ni skib til å fare 
i hærferd og drog med hele denne flåte til møte 
med Harald Eiriksson. Da skjønte kong Harald 
at han var sveket ved Håkons råd og Harald 
Gormssons hjelp og Gull-Haralds djervhet. Han 
ropte da til sine folk og bød dem dra sverdene 
mandig og verge sig. Han trakk sitt sverd og 
stod foran merket, slik Glum Geirason sier: 


Modige ord mælte 
sverd-malmens bærer, 
han som farvet marken 
med mennenes blod. 

Herskeren Harald 

bød hirden i slaget 
sverdene å svinge. 
Krigerne likte det ord. 


Landets beskytter 

som verget sig hårdt 

mot stridsmenn, lot sverdet, 
det skarp-slepne, suse. 


Efter dette blev det en hård kamp, og Harald 
og hans menn gjorde sterk motstand, men ikke 
lenge, for Gull-Harald hadde mange flere menn. 
Der falt kong Harald Gunhildson og den største 
del av hans folk, men han fikk først gjort 
danene stor skade ved manndrap. Dette slag 
stod på land, slik det sies her: 

Kampmenn i begge hærer 
hugget hverandre ned; 
Harald måtte søke 

imot spydenes flokk. 

Den gavmilde høvding 
falt ved Hals på stranden. 
Fyrsters ordsnilde felle 
voldte kongemordet. 


På et annet sted talte Harald Danekonge og 
Håkon Sigurdsson sammen. Da hadde Håkon 

rustet sine skib til hærferd som han var vant til, 
og Håkon sa da til kong Harald: «Herre, hvor- 
ledes tenker I det kommer til å gå Gull-Harald, 
eders frende? Mon Harald, vår frende, er drept 
eller ei? Han er for visst en gjev mann og meget 
modig og eders gode venn, og ikke kunde han 
. vente slik svik av eder.» Da svarte danekongen: 
«Det er sant at det er ondt verk å drepe sin 
knesetting.» Da mælte Håkon: «Hvor trygg 
tror I, herre, I kan være på Gull-Harald, om 
han legger Norgesvelde under sig og tar konge- 
navn der? Kan være at vi kommer til å ro leding 
og få store utgifter for våre råd. Men ennu ser 
Jeg utvei, herre, til at Norges rike kunde komme 
under eder. Gorm, eders far, la meget land 
under sig, som ikke hans far hadde hatt. Hvil- 
ket rike skulde I få, herre, som var like stort 
eller større enn Danmark som eders far vant 
under sig? Det vilde nu være en høvdingdåd å 
ta Norge og hevne sin fostersønn.» Kongen 
svarte: «Ikke sømmer det sig for mig å drepe 
min brorsønn.» Håkon sa: «Jeg kan lønne eder 
fredlandet, herre, og den gode medferd og gode 
gaver som I har gitt mig, med det å legge hele 
Norge under eder på én dag. Men I gir mig 

landet å styre og får slik skatt av det, som vi 
blir enige om, og jeg blir eders mann.» Dette 
råd liker danekongen vel, og de binder det nu 
med fast avtale. 

Siden för Håkon med femten skib, som han 
var vant til å ha i hærferd, imot Gull-Harald, 
og de møttes litt efter at Harald Eiriksson var 
falt. Håkon la straks imot Gull-Harald, og det 
blev en hård kamp, og der falt Gull-Harald og 
de fleste av hans folk, men noen flyktet. Håkon 
tok alt det gull som Gull-Harald hadde eid og 
fått i utlandene, og det var så meget at det ikke 
var vidnesbyrd om at én mann hadde eid like 
meget i Nordlandene. 

Efter dette för Håkon til danekongen og fikk 
lett forlik med ham for drapet på hans frende. 
Samme sommer för Harald Gormsson' til Norge 
med hele danehæren, og Gunhild og hennes 
sønner flyktet fra landet for ham vest til 
Skotland. Da la Harald Gormsson hele Norges 
rike under sig, og han satte Håkon til å vokte 
landet øst til Lindesnes og bød ham ta veitsler 
og dømme landslov og betale danekongen skatter. 
Dernest för Harald Gormsson til Danmark, og 
han og Håkon skiltes som gode venner. Håkon 


70 


jarl hadde da drevet bort sin sorg fordi Harald 
Eiriksson var drept efter hans råd. Så sa Einar 


Skålaglam: 


Fyrsten för ei hjemad 
før hans far var hevnet. 
Hærmannen har rådd for 
hordekongens liv. 
Fordum aldri levde 
siden ei vil fødes 

jarl med slikt et rike. 
Det forteller folk. 


Håkon var mektig og han tok til å blote med 


større iver 


enn noen før. Da bedredes åringen 


brått og korn og sild kom tilbake og blomster 
grodde på jorden, slik Einar sier: 


De manne-kjære eser 
vender sig til blotene. 
Herlige skjold-fører 
fremmer slik sin heder. 
Jorden gir grøde som før; 
atter den gavmilde gram 
lar mennene glade 

bygge gudernes hus. 


Da var det god fred, som Einar videre sier: 

Ei fødtes på jorden 
foruten Frode 
høiættet hærmann 
som bragte slik fred. 


I en annen dråpa taler Einar på denne vis: 


Gamles brødre 

bygde fordum landet; 
blotene brøt de, 

ord gikk om det. 
Krigeren, den kamp-kjekke, 
bedre enn noen konge, 

nu er satt i 

sterke fyrsters sete. 


Her blir sagt at Eirikssønnene brøt ned blo- 
tene, men Håkon reiste dem op igjen. Da Håkon 
hadde rådd en vinter i Norge kom Ragnfrød 
Eiriksson og krevde rike i Norge. Håkon kom 
imot ham med en hær og de sloss, slik Einar 
sier: 

Atter seilte jarlen 
sine skib imot syd: 
sverdenes stridsmann 
søkte mot Ragnfrød. 


Håkon hadde flere folk, men hans skib var 
mindre, og derfor lot han drive inn til land. 

Han gikk op av skibene og bød Ragnfrød kjempe 
på land, men han vilde ikke og var redd for 
landshæren. Så sier Einar: 


Skibet under fyrsten 
førtes imot stranden, 
og sjø-striden sluttet. 
Mange menn fikk sår. 
Ikke vilde Odins 
kamp-kjære ætling 

be kongen om fred. 
Han vek ei for drotten. 


Landets verger 

sa han var rede 

til kamp mot kongen. 
Hæren falt om fyrsten. 


Efter dette skiltes de, og Ragnfrød var om 
vinteren i Sogn, men Håkon i Trøndelag. Våren 
efter bød Håkon ut almenning fra hele Trønde- 
lag og Hålogaland og alle fylker nord for Stad, 
og han fikk mange folk. Så er sagt at syv menn 
av fyrstelig ætt fulgte ham, slik Einar sier: 

Det skjedde siden 
at mørers mord-lystne 


fører för nordfra 
med hæren til Sogn. 

Fra fire fylker 
kom fyrstens følge. 
Gagn så han deri 
for hele folket. 


På smekre skuter 
søkte til skjold-stevnet 
syv lands-styrere 
sammen med krigeren. 


De kom imot Gunhildsønnene inne i Sogn og 
sloss med dem, og Håkon fikk seier i denne 
kamp og drepte 300 mann av Eirikssønnenes 
hær, slik det sies her: 


Hård blev kampen 

før hærmannen kunde 

i likravners klør 

gi tre hundre krigere. 
Gledelig var det 

at gramen, den gullrike, 
gikk ifra striden 

aver fienders hoder. 


Så stort var mannefallet at her blir sagt at 
jarlen gikk fra kampen på mennenes hoder. 
Efter dette flyktet Gunhildsønnene og hun med 

dem vest over havet til Skotland, og siden rådde 
Håkon for Norge efter de vilkår som dane- 
kongen hadde satt, og det var stort vennskap 
imellem dem. 

KAMPEN MOT KEISER OTTO. 


I det trettende år av Håkon jarls styre kom 
bud fra Danmark at jarlen skulde komme med 
en hær for å yde kong Harald Gormsson hjelp 
og støtte mot keiser Otto. Håkon jarl bød ut 
halv almenning over hele sitt rike og för til 
møte med kong Harald efter hans bud. Da han 
kom til Danmark, sendte kongen Håkon med en 
stor hær syd til Danevirke, og jarlen var fører 
for hæren. Men kongen skulde selv vokte landet 
med en skibshær. Keiser Otto kom imot Håkon 
med en hær av sakser, franker, friser og vender, 
og det blev en hård kamp. Den endte slik, at 
keiseren flyktet og alle hans folk, som det sies 
her: 

Til kamp det kom da 
krigeren førte 

skjoldene frem. 

I striden holdt de stand. 
Sjøhestens styrer 

Jog sakserne på flukt; 
slik verget fyrsten 
volden imot fiender. 


I keiser Ottos ferd hendte mange stortidender 
før han seiret over danekongen. Han för så 
langt nord i Danmark som til der det heter 
Marsøy i Limfjorden. Der traff han Harald 
Danekonge med hæren, men før hadde Harald 
flyktet da keiseren hadde vunnet Danevirke, 
og 1 frasagnene om dette kan vi høre med hvor 
stort under virket blev vunnet ved Guds hjelp. 
Da bød keiser Otto kong Harald å ta den rette 
tro, men han nektet og sa at det sømmet sig for 
ham å ha den sed som hans forfedre hadde hatt. 
Keiseren lot forkynne troen for ham og si 
mange merkelige ting om Gud, cg det kom om 
sider så langt at danekongen bad dem vise ham 
et tegn på at den sed var bedre som keiseren 
bød, enn den danene hadde før. Da gikk biskop 
Poppo frem og bar gloende jern i hånden og 

viste danekongen sin ubrente hånd. Da han 
hadde sett dette jertegn, tok danekongen og alle 
hans folk dåpen og den rette tro. 

Siden sendte kong Harald bud til Håkon jarl 
at han skulde komme til ham. Han var ennu 
ikke seilt nordover da dette hendte. Jarlen för 
til kongen med få folk og kjente ikke noe til saken 
før han kom for kongen. Og da de møttes tvang 
kongen jarlen til å ta dåpen. Han måtte også 
love å la den by over hele sitt rike. Daneékongen 
gav ham da prester, og siden skiltes de. Da var 
vinden vestlig, men Håkon jarl syntes han 
hadde vært lenge nok i Danmark og vilde gjerne 
komme bort. Han satte prestene og de lærde 
menn op på land, heiste seil og drog øst gjennem 
Øresund og herjet landet på begge sider av sun- 
det. Han brente bygder og drepte menn og tok 
gods hvor han kunde i danekongens rike. Men 
da han kom øst til Gautland kastet han blotspån 
for å få vite om han vilde ha hell til å kjempe; 
han så da to ravner som galte og fulgte hæren, 
slik det sies her: 


De flyktendes feller 
för til frett på sletten: 
det svar han fikk at 

dagen dudde til slag. 
Strids-styreren så 

to sterke ravner; 
Tys tjener vilde 
tyne gautenes liv. 


Da forlot Håkon jarl sine skib og gikk op på 
land med alt sitt folk og för med hærskjold over 
Gautland og brente gårder og rante hvor han 
kom. Da kom gautenes jarl Ottar imot ham og 
de sloss, og kampen endte slik at Ottar flyktet 
og de fleste av hans folk blev drept. Men Håkon 
tok meget gods som hærfang og för over Små- 
land og helt til Vestre Gautland og tok skatt av 
hele folket. Efter dette kom han tilbake til 
Norge, slik det her blir sagt: 

Jarlen holdt sverd-ting, 
dekket av skjoldet, 

hvor før ingen hærmann 
våget å herje. 

Ingen førte fordum 

de skinnende skjold 

så langt ifra sjøen. 

Fyrsten för gjennem Gautland. 


Marken fyltes 
med dynger av døde; 

esers ætling seiret, 
Odin fikk de falne. 


Håkon för ned til Viken, og danekongen 
hadde da sendt bud dit om at folket skulde ta 
den rette tro; han bød at de skulde holde op med 
å blote og la sig døpe. Og på grunn av hans 
makt reiste ingen sig imot det, og mange tok 
dåpen. Men Håkon jarl vendte alle til bloting 
der han kom og lovet dem sin hjelp, og mange 
blotet av dem som før hadde tatt dåpen, som det 


sies her: 
Den vidkjente, kloke, 


lot Tors og gudenes 
herjede hovland frede 
som hellige for folket. 


Efter dette för Håkon nord i landet og holdt 
fra nu av det rike som danekongen hadde gitt 
ham skattefritt og gjorde Viken, som da lå 
under danekongen, til sitt hærland. Om dette 
sier Einar Skålaglam: 


Alt land nord for Viken 
ligger under jarlen; 
hærmannen Håkons 
makt når nu vidt. 

Og så sier Eyvind Skaldespiller: 


Han som råder 
for hele landet 
like østpå 

til egdenes hjem. 

HARALD GORMSSONS HERJINGS- 
TOG MOT NORGE. 


FÅ 


Litt senere bød Harald Gormsson ut leding 
over hele Danmark og för med hele danehæren 
til Norge. Men da han kom om Lindesnes til det 
rike, der skattene var holdt tilbake for ham, da 
brente han og lot drepe folk hvor han kom og 
la alt land langs sjøen øde, uten fem gårder i 
Sogn i Lærdal. Kong Harald för helt nord til 
Stad, men Håkon jarl lå med en stor hær nord 
for Stad. Da danekongen spurte at Håkon hadde 
mange folk og at de var godt rustet, vendte han 
sin ferd syd til Danmark, og de møttes ikke 
denne gang. 


OM JOMSVIKINGENE. 


pr 


Kong Harald Gormsson herjet i Vendland 
og lot gjøre en stor borg på det sted som heter 
Jom, og den er siden kalt Jomsborg. Han 
satte en høvding over den, og för selv hjem 
til Danmark. Det var da lenge ufred mellem 
vender og daner, og hver av dem herjet i de 
andres land. Men kong Harald Gormsson satte 
i sine siste dager Sigvalde, sønn av Strut-Harald 
jarl, over Jomsborg, og danekongen gav Sig- 
valde jarlsnavn. Da för mange høvdinger fra 
Danmark til Jomsborg, Torkel Håve, bror av 
Sigvalde jarl, Bue Digre og hans bror Sigurd 
og Vagn Åkeson, som var søstersønn av Bue 
Digre. Jomsvikingene vant meget land fra kong 
Burisleiv, som da rådde for Vendland. 

Litt senere enn dette hendte den tidende 1 
Danmark, at kong Harald fikk sott og døde, og 
likeså Strut-Harald jarl, far til Sigvalde, i 
samme halvår. Svein Haraldsson blev tatt til 
konge i Danmark. Men da Sigvalde spurte kong 
Haralds død, sluttet han forlik med kong Buris- 
leiv av Vendland og fikk hans datter som het 
Astrid, og lovet ham til gjengjeld å føre kong 
Svein til ham i Vendland. 

Isfter dette gjorde Sigvalde jarl et skib rede 
og för med det til Danmark og kom til Sjelland, 
kort fra det sted hvor kong Svein var i veitsle. 
Da lot Sigvalde som han var syk og sendte bud 
til kongen at han måtte komme til ham, og sa 
at han hadde et viktig ærend til ham, som han 
vilde skulde være skjult for andre. Kongen 
stolte på Sigvaldes ordsending og för med få 
menn til jarlens skib; men straks kong Svein 
var kommet op på skibet, bød Sigvalde å ta op 
ankeret og heise seilene, for det var god bør fra 
land, og seilte med kong Svein til Jomsborg. 
Dernest sendte Sigvalde bud til kong Burisleiv, 
sin måg, at kong Svein var kommet til Joms- 
borg, og han sa at han vilde dømme imellem 
dem, eller la kong Svein fare tilbake til Dan- 

mark. Til kong Svein sa han at han skulde 
slutte forlik med kong Burisleiv efter de vilkår 
som Sigvalde dømte imellem dem; om han ikke 
gikk med på det, vilde han komme i kong Buris- 
leivs vold. De blev enige om at begge konger 
skulde godta Sigvalde jarls dom, og da de hadde 
bundet dette med fast avtale, sa jarlen frem vil- 
kårene for forliket. Han sa først at kong 
Svein skulde få Gunhild, datter av kong Buris- 
leiv, og hennes hjemmefølge skulde være den 
del av Vendland som danene hadde vunnet av 
venderkongens rike. Til gjengjeld skulde kong 
Burisleiv få Tyre, datter av kong Harald og 
søster av kong Svein. Hun hadde før vært gift 
med Styrbjørn, sønn av Olav Sveakonge. Da 
levde kong Harald, hennes far. Han hadde gitt 
henne store eiendommer på Fyn og syd på Fal- 
ster og på Bornholm. Sigvalde jarl skiftet på 
den vis at Burisleiv skulde ha den del av 
Vendland, som før tilhørte hans datter Gunhild, 
som kong Svein skulde få til hustru, og det 
skulde Tyre, kong Haralds datter eie. Men Gun- 
hild, Burisleivs datter, skulde få alle de eien- 
dommer som Tyre hadde hatt i Danmark og hun 
skulde ta hele sitt hjemmefølge i Danmark, og 

Tyre hele sitt hjemmefølge i Vendland; men 
jarlen skilte ut Jomsborg og alle de herreder 
som han regnet med til den. Da lot kong Buris- 
leiv og Sigvalde jarl gjøre et stort gjestebud i 
Jomsborg og dette gjestebud var kong Sveins 
bryllup og kong Burisleivs festerøl. 

Efter dette för kong Svein hjem til sitt rike 
med Gunhild. De fikk siden to sønner, den eldste 
blev kalt Knut den Mektige, den annen Harald. 
Da kong Svein kom tilbake fra Vendland sendte 
han bud til Tyre, sin søster, og lot si henne alt 
hvad han hadde lagt råd om med kong Buris- 
leiv. Tyre blev sorgfull ved denne tidende fordi 
hun var kristen og sa at hun heller vilde dø 
blandt kristne menn enn komme i en hedensk 
konges vold og spille sin kristendom. Hun satt 
på sine gårder og stelte sine eiendommer noen 
vintrer siden. 

JOMSVIKINGENES LØFTER. 


Ö 


Litt senere sendte kong Svein bud til Sigvalde 
jarl og Torkel hans bror og sa at han vilde gjøre 
arveøl for sin far kong Harald efter gammel 
sed, og bad brødrene komme og gjøre arveøl 
efter sin far Strut-Harald; han sa at han skulde 
by til det alle stormenn 1 sitt rike; han vilde 
at begge disse arveøl skulde være på samme 
sted; selv vilde han ha alt tilsyn med veitslet, 
men ta omkostningene både fra sitt konge- 
dømme og fra jarle-riket i Skåne som Strut- 
Harald, Sigvalde jarls far, hadde hatt. Han bad 
Jjomsvikingene komme så mange som jarlen vilde 
ha med sig. Men da sendemennene kom til Sig- 
valde rådde noen ham fra denne ferd og sa 

det var uforsiktig å stole så meget på dane- 
kongen, men noen rådde ham til og bad jarlen 
fare med så meget folk at danene ikke fikk 
makt over jomsvikingene, og dette råd fulgte 
han. Jarlen rustet ut 60 skib og hadde med 
sig alle de mektigste menn i Jomsborg. Kong 
Svein lot holde dette veitsle på Ringstad på 
Sjelland, og la stor vekt på at det ikke skulde 
skorte på noe av det som han kunde få, for at 
gjestebudet skulde bli prektigere og bedre enn 
noe før hadde vært. Jomsvikingene kom den 
dag arveøllet begynte, og kong Svein tok imot 
Sigvalde jarl og hele hans følge med stor venn- 
lighet. | 

Men dengang arveøl blev gjort efter gammel 
sed, var det nødvendig å holde det samme år, 
den var død som arveøllet var efter, og han som 
lot gjøre arveøllet skulde ikke sette sig i setet 
efter den mann han arvet, før arveøllet var 
drukket. Den første kveld mennene kom til 
arveøllet skulde mange beger skjenkes op på 
samme vis som minneskålene nu, og disse beger 
viet de sine mektigste frender eller Tor eller 
sine andre guder da hedendommen rådde. Men 
sist skulde de skjenke bragebegeret, og da skulde 

den som holdt arveøllet gjøre et løfte ved bege- 
ret, og likeså alle de som var i gjestebudet, og så 
skulde han stige i dens sete som han tok arv 
efter. 

Den første kveld da kong Svein og Sigvalde 
jarl drakk arveøl efter sine fedre, satte kongen 
menn til å skjenke jomsvikingenes høvdinger 
den drikk som var sterkest og som de blev mest 
drukne av. Men da bragebegeret var skjenket 
gjorde kong Svein det løfte før han steg op i sin 
fars sete, at før tre vintrer var gått skulde han 
fare med en hær til England og drepe kong Adal- 
råd eller drive ham fra landet, eller selv ha 
bane om dette ikke fikk fremgang. Efter at 
kongen hadde sagt dette og steget i sin fars sete 
gjorde Sigvalde jarl det løfte at før tre vin- 
trer var gått skulde han ha drept Håkon jarl i 
Norge eller Jaget ham av landet eller ha bane 
selv. Da mælte kongen: «Dette er vel talt og 
meget mandig og jeg unner dig dette rike meget 
bedre enn Håkon eller Eirik, hans sønn.» Da 
gjorde Torkel, Sigvaldes bror, det løfte at han 
skulde følge sin bror til Norge, «og ikke flykte 
før Sigvaldes skib er to skibslengder bak, om vi 
slåss på skib, men hans merke efter, om vi kjem- 

per oppe på land.» Bue gjorde løfte om at han 
skulde fare til Norge og kjempe med Sigvalde 
imot Håkon og hans sønn Eirik, «og ikke flykte 
før det er færre i live enn falne, men holde ved 
så lenge Sigvalde vil slåss.» Efter Bue, sin bror, 
gjorde Sigurd Hvite det løfte at han skulde 
følge Bue til Norge slik han hadde mot til og 
ikke flykte så lenge Bue var i live. Da gjorde 
Vagn det løfte at han skulde fare med Bue, sin 
frende, og være i kampen sammen med Sigvalde 
og ikke flykte; og dette lot han følge at han 
skulde ikke komme til Danmark før han hadde 
vært i seng med Ingebjørg, datter av Torkel 
Leira, en stor høvding i Norge, mot Torkels 
vilje eller efter å ha drept ham. Bjørn Breske 
gjorde det løfte å følge Vagn sin fosterbror. 
Håvard Huggende og Aslak Holmskalle, Bues 
skosveiner, gjorde løfte om ikke å flykte fra ham 
om han var levende eller død når kampen var 
til ende. 

Efter at løftene var gitt gikk mennene for å 
sove; Imen om morgenen efter spurte kong Svein 
hvad Sigvalde mintes av mennenes løfter, og han 
husket lite, men tykte han hadde tatt for sterkt 
i; men når det var gjort fikk det være så. 


90 


Straks efter dette veitsle aktet jomsvikingene å 
fare til Norge, fordi de ikke vilde la rykter fare 
i forveien så Håkon eller hans sønn Eirik kunde 


ruste sig. 

JOMSVIKINGENE OG HÅKON 
JARL. 


Da jomsvikingene hadde rustet sin ferd fra 
Danmark til Norge med alt det folk som de 
hadde fra Jomsborg, för de nordover og hadde 
60 langskib og de fleste store og alle vel rustet 
med våben og modige menn. De kom med sin 
hær julenatt til Jæren og fikk hård vind, men 
klarte likevel å redde alle sine skib. De gjorde 
straks landgang, rante og drepte menn overalt 
der de kom. Landsfolket flyktet unda; noen 
tok til skibene, men noen til fjellene eller sko- 
gene. | 

Geirmund het en mektig bonde; han hadde 
ikke fått nyss om dette. Om natten kom vikin- 

gene til hans gård og han flyktet op 1 et loft og 
få menn med ham. Da tok vikingene til å hugge 
i loftet. Men Geirmund og de andre blev det vår, 
og da han skjønte de vilde bli funnet, hoppet 
han ned fra loftet og kom stående ned på jorden. 
Vagn stod nær ved og hugg Geirmund 1 hånden 
ovenfor håndleddet, og hånden falt straks av. 
Geirmund løp til sjøen og fikk sig en skute og 
noen menn og för til han fant Håkon jarl. Geir- 
mund hadde hørt at de nevnte jomsvikingene og 
Vagn da han løp unda, og sa at Vagn bet dårlig 
siden han ikke hugg mere enn hånden av den 
mann som stod foran ham. Geirmund fant 
Håkon jarl i veitsle der det heter Skugge, og der 
var også Eirik jarl, hans sønn. Da gikk Geir- 
mund frem for jarlen og hilste ham; jarlen 
satt ved bordet. Han spurte efter tidender og 
jeirmund svarte at han bragte tidender. Jarlen 
svarte: «La dem være gode.» «Visst er de ikke 
gode,» sa Geirmund, «men likevel sanne. En 
hær er kommet til landet fra Danmark og den 
lar gjort stor skade i eders rike, herre.» Håkon 
svarte vred: «Denne tidende er ille løiet, og for 
lenge siden vilde Norge vært øde, om danene 
hadde herjet i landet hver gang I har sagt det, 

og ikke vil I holde op med det før en som sier 
slikt blir hengt.» Geirmund sa: «Få uker vil gå 
fra nu før I får prøve om det er sant» Han 
drog op håndstubben og sa at med den og flere 
sår kunde han sanne sin tale. Nu blev Håkon 
jarl og alle hans menn urolige; først blev det 
råd tatt å sette ild på vardene og skjære hærpil 
og sende ut skib og by til sig hver mann som 
våget verge sig og sitt gods. Håkon jarl för 
med ett skib ut og inn efter hver fjord og ingen 
kjente til hvor han var om natten eller hvor han 
var å vente. Alt det folk som var kommet først 
og som var fjernest fra vikingene samlet sig i 
store flokker, men de som var nærmest ufreds- 
mennene flyktet unda til Håkon jarl og hans 
sønn Eiriks hær. 

Jomsvikingene søkte nord langs landet og fikk 
ingen motstand. De kom med hele sin hær nord 
om Stad. De seilte først til Hærøyene og fikk 
der melding og nyss om Håkon jarl og spurte 
ikke annet om ham enn at han var inne i fjor- 
dene, stundom nord, stundom syd. De la med 
hæren inn fra hovedleden og til den ø som heter 
Hod. Der gjorde de strandhugg. Bue Digre var 
gått i land med sine menn og drev meget kveg 

ned til skibene. En gammel bonde kom mot 
dem og ropte til vikingene: «Ikke farer I frem 
som hærmenn i et fremmed land I har søkt 
lang vei til. Og I er gjeve menn og vil øke 
eders heder på denne ferd. I tar kje og kal- 
ver, geiter og kuer; men eders mot var større 
om I lot kveget være og heller tok bjørnen, 
som nu snart går i bjørnebåsen, om I får 
lurt ham.» Da svarte Bue: «Hvilken bjørn 
snakker du om, mann, som vi vilde ha gagn av 
å veide?» Bonden svarte: «Den samme bjør- 
nen, som vil ha eder alle i gapet innen lenge, 
om I ikke veider ham nu.» Da svarte Bue: «Si 
oss, bonde, gode og sanne tidender som vi tren- 
ger og vi skal lønne dig vel for det.» Da svarte 
bonden: «Om I vil lønne mig eller ikke så kan 
Jeg si eder om Håkon jarl at han ligger inne ved 
Elfter; jeg vet ikke om han har ett skib eller to, 
men ikke er det flere enn tre; idag var han ikke 
rodd nord til sin hær, og vi tror han må være 
feig mann, siden han farer så uvarlig; han har 
sikkert ikke spurt noe til eder for ellers för 
han ikke slik.» Da sa Bue til sine menn: «La 
oss komme fort ned til skibene og være nærmest 
til seiren og nytte det vi har fått nyss om 

først.» Den løp mest som var den raskeste, men 
bonden drev kveget tilbake inn over øen. Bue 
bad sine menn løse festene og legge skibene ut 
fra land; han lot blåse i lur for at hæren skulde 
skynde sig. Sigvalde jarl spurte hvor Bue vilde 
ro eller om han hadde hørt noe til Håkon jarl. 
Bue svarte og bød da alle ro; han sa, han tenkte 
at den dag skulde de «få tak i halen på den reven, 
som nu drar dusken inn her langs landet.» Da 
svarte Sigvalde jarl: «Ennu har du ikke tatt 
den i halen, og rimeligere tykkes det mig at du 
er lurt.» Da sa Bue: «Ikke vil du våge å kjempe 
mot Håkon jarl om du møter ham med hans 
hær, dersom du ikke tør legge imot ham med 
60 skib, nu han ikke har mere enn tre» Bue 
ropte høit til sine menn at de skulde ro. Vagn 
var også ferdig. Da bød Sigvalde å løse festene 
og de för med hele hæren inn nordfor øen Hod 
og hadde liten vind. Da sa Sigvalde: «Det kunde 
være at Bue Digre selv gikk i den bjørnebåsen 
hvor han tenkte å veide Håkon jarl. Han farer 
som feig mann.» 

Bue för først med sine folk, så Vagn og så 
Sigvalde. De för inn til de kom i Hjørungavåg. 
Der fant de Håkon jarl, ikke med ett skib men 

med halvannet hundre; det var snekker og skei- 
der, knarrer og kjøpskib som Håkon jarl hadde 
samlet; de var høi-bordet og alle vel rustet med 
menn, våben og sten. Der var med ham den 
første stormann, Eirik jarl, hans sønn, og Svein 
og Sigurd og Erling Håkonssønner;:de var ikke 
sammødre barn med Eirik. De styrte alle sam- 
men skib. Dette sier Tord Kolbeinsson i det 
kvad som han diktet om Eirik jarl: 


Skjoldets bærer førte 

flåte av snekker og skeider 
og knarrer så bølgen suste 

— skaldens lovkvad vokser — 
da odders herlige herder 

drog for å verge 

landet for sin far. 

Spydene dekket kysten. 


Den kamp-glade jarl 
seilte skib på sjøen 

og vendte mot Sigvalde 
de høie stavner. 
Mangen åre skalv, 

men ei fryktet døden 

stridsmenn som kjempet med 
åreblad mot sjøen. 


Daners slanke skib 

skred til strid over havet: 
langt drog ledingen 
langs med landet. 

JOMSVIKINGESLAGET. 


Vetete 


Da lot jarlene Håkon og Eirik blåse i lurene. 
De satte op sine merker og gjorde alt rede til 
å ro frem. Håkon jarl ordnet den hær som 
skulde følge ham i kampen på begge sider av 
sitt skib og satte Skofte og Ragnvald fra Ærvik 
til høvdinger. De rodde frem der Sigvalde jarl 
lå, og jarlene var mot hverandre i slaget. På 
styrbord side av Håkon jarl var Sigurd, hans 
sønn, og med ham Eyvind Finnsson og Erlend 
Steik fra Namdalen, begge lendermenn og gjeve 
menn; de la imot Sigurd Hvite, bror av Bue 
Digre. Ute på fløien var Eirik jarl og med ham 
Torstein Midlang, en vid-kjent viking, og Tore 
Hjort nord fra Vågar, en lendermann. De la 
imot Bue Digre, og det blev en hård kamp mellem 

dem. I fylkingen på bakbord side av Håkon jarl la 
hans sønn Erling frem, og med ham Jernskjegge 
fra Ophaug på Yrjar og Styrkar fra Gimsar, 
som da var de mektigste lendermenn nord for 
Stad. Mot dem kom Torkel Håve, bror av Sig- 
valde. I den ytterste arm av fylkingen la Svein 
Håkonsson frem sitt skib, og med ham Gissur 
Hvite, en lendermann oppe fra Valdres og 
Torkel Leira, som hadde sin ætt øst i Viken. 
Disse tre høvdinger kjempet imot Vagn Åkeson. 
Det blev en meget hård og stor kamp. 

Disse islandske menn var hos Håkon jarl: 
Skum og Tord, som blev kalt Aurvond, sønner 
av Torkel Rike vest fra Myrar i Dyrafjorden, 
og Vigfus Vigaglumsson og Tind Halkjelsson. 
Han diktet en dråpa om Håkon jarl, og i den 
blir det sagt meget om jomsvikingeslaget. Men 
av disse menns ord har folk på Island hatt 
minne om disse tidender, noe ved kvad og noe 
ved andre frasagn. Vigfus diktet dette før kam- 
pen; han svidde en klubbe, og Håkon jarl spurte 
hvad det skulde være. Han svarte på denne vis: 

J hånden har jeg 


hode-knuseren, 
benbrudd for Bue 

og Sigvaldes skade. 
Om jeg lever 

skal denne klubbe 
volde vondt 

i danehæren. 


Da kvad han også dette: 


En god lek skal vi få; 

men kvinnens venn 

ligger nu hjemme. 

Kamptid kommer snart. 

Jeg tenker den kvinne-kjære 
nyder ly i vivens arm. 

Vi gjør spydene rede, 

han venter annet enn strid. 


Dette slag har vært meget kjent, og aldri har 
daner hatt en slik kamp imot nordmenn hverken 
før eller siden; de hadde ikke mere enn halv- 
parten så mange folk. Men en lang stund hadde 
de mest hell. Svein Håkonsson og hans menn 
skåtet tilbake for Vagn, og de var kommet på 
flukt før Eirik jarl la til med Jernbarden; Vagn 
vek da unda, slik at skibene på begge sider lå 
fremme, som de hadde gjort fra først av. Da 
Eirik kom tilbake i sin fylking hadde Bue fått 

bukt med den og hugget tengslene, så flåten 
løstes. Eirik la da Barden slik mot Bues skib at 
de tenget sammen begge stavnene og lå bord ved 
bord, men ingen vilde løse før det annet skib 
var ryddet. Det blev stort mannefall fordi begge 
kjempet med hugg-våben, og det var ille for 
motløse menn å være innenbords. Der hendte 
på kort tid mange stor-tidender under manne- 
drapet, og ingen visste tall på hvor mange falt 
der. 

Nordmennene falt mest i den første del av 
kampen, men det endte slik at danene lot sige 
unda, og det var grunnen at jarlens hær var 
stor og gikk hårdt frem. Dessuten blev det så 
stort uvær at det falt slike hagl at hvert korn 
veide én øre; det vendte like imot danene. 

Sigvalde lot da hugge tengslene og dra bort 
og straks efter Torkel, hans bror, og Sigurd 
Hvite; de snudde ut av vågen. Det så Vagn 
Åkeson og mælte: «Hvorfor flykter du, din usle 
hund? Til liten vinning har du bragt dine menn 
i døden. Med den skam drar du hjem og med 
den skal du leve hele din tid og lenge skal den 
minnes.» Han kastet et snørespyd da skibet 
vendte, og skuddet kom mellem herdene på den 


102 


som styrte; det var en annen mann og ikke NSig- 
valde; men ham var det Vagn vilde ha skutt. 

Da var den største del av danehæren fart bort 
og mange var drept før. Håkon jarl la da sitt 
skib på den annen side av Bue Digre og det blev 
en hård kamp. Aslak Holmskalle og Håvard 
Huggende løp op på Håkon jarls skib og drepte 
mange menn. Brødrene Tord og Skum stod nær 
ved dem og kjempet begge imot Håvard; han 
hugg høire hånd av Tord, og Skum fikk mange 
store sår før Håvard mistet begge føtter. 
Vigfus Vigaglumsson tok en ambolt som hadde 
ligget på tiljene; den hadde han klinket sine 
sverdhjalter på. Han drev ambolten med begge 
hender imot Aslak Holmskalle; nebbet kom i 
hodet på ham slik at skallen brast og hjernen 
lå bar. 

Eirik jarl var da kommet med sine menn op 
på Bues skib. Torstein Midlang kom først i for- 
rummet. Han hugg til Bue tvers over pannen 
så begge sverdeggene blev skjult. Bue såret 
Torstein under venstre hånd, så han nesten blev 
skåret over på midten. Da tok Bue to kister 
fulle av gull og kastet over bord, og alle hans 
inenn løp over bord med sine kister, og alle blev 

drept. Da vendte jarlene hele sin hær imot 
Vagn; hans folk verget sig vel og lenge fordi 
- skibet var høibordet og modige menn stod innen- 
bords. De hadde lagt småskib nærmest. Da bød 
Håkon jarl å ta en stor knarr og lot småskibene 
legge fra og de større skib frem. Om dette kvad 
Vigfus Vigaglumsson: 


Ei var det lett å 

legge imot Vagn 

hvor skjoldene brast 
kløvet av sverd; 

kampen gav gny. 

Vi søkte til striden 

mot danenes skib. 

Sterk var spydenes storm. 


Det endte slik det var å vente at de fikk seier 
som var gjevest og hadde flest folk. Vagn blev 
tatt til fange og mange av hans menn med ham: 
de blev bundet med et taug om føttene men 
hendene var fri. 30 mann blev satt på land; alle 
andre daner var da flyktet eller drept eller 
hadde ulivssår. Torkel Leira gikk til for å 
hugge dem. Da mælte en jomsviking: «Nu skal 
det bli prøvet som vi jevnlig har trettet om: om 
hodeløs mann har sitt vett eller ei; dersom jeg 

kjenner noe når hodet er av, skal jeg stikke en 
kniv i jorden.» Hodet blev hugget. av mannen, 
og han sanset sig ikke efterpå, som rimelig var. 
Da blev en annen ført frem. Han sa dette og lo: 


Jeg gav jarlen 

et arr i vår; 
dengang skjedde det, 
men dette nu. 


«Hugg nu!» sa han. Da gikk Eirik jarl frem 
og spurte om han vilde ha grid. «Det kommer 
an på hvem som byr,» sa han. «Den byr som har 
makt til det, Eirik jarl» «Da vil jeg gjerne,» 
sa han. 

- Dernest blev en annen ledet frem for å hugges, 
og han sa: «Saubukk.» De spurte: «Hvorfor 
sier du det?» Han svarte: «Mangen å (d. €. 
hun-sau) har eders menn nevnt idag, derfor vil 
jeg bringe saubukken.» Dette syntes de var 
morsomt og uredd talt. Jarlen spurte om han 
vilde ha grid og han sa han vilde. Da blev en 
fager mann ført frem til hugg; han hadde vak- 
kert hår og var høi av vekst. Han strøk håret 
frem over hodet og sa: «Skjem ikke håret og 
gjør det ikke blodig.» Den mann som skulde 

hugge svarte: «Jeg skal passe på det.» Han tok 
en kvist og tvinnet den i håret og gjorde sverdet 
rede. Jomsvikingen nøkket til slik at sverdet 
traff mannen som holdt i håret og skar over 
begge håndleggene. Da sa han som var bundet: 
«Ennu lever noen jomsvikinger.» Eirik jarl 
spurte: «Hvad heter du?» «Jeg heter Harald,» 
sa han. «Hvem er du sønn av?» så jarlen. 
«Jeg holdes for sønn av Bue Digre.» «Det må 
være sant,» sa jarlen. «Vil du ha grid?» Han 
svarte: «Hvad annet valg har jeg?» Da meælte 
Torkel Leira: «Skal alle disse menn ha grid, 
som har drept våre frender for øinene på oss? 
Vi gjør ikke noe godt ved det.» Da svarte Eirik 
jarl: «Visste du ikke før nu at Jeg er mektigere 
enn du?» Torkel sa: «Det kan være at vi råder 
ulikt» Han hadde en stor øks i hånden og løp 
rasende dit hvor Vagn satt og vilde drepe ham. 
Skarde viking løp op og falt foran Torkel, men 
Torkel stupte over ham og mistet øksen. Da løp 
Vagn op og tok øksen og hugg til Torkel tvers 
over herderne så den tok feste i jorden. Eirik 
jarl bød Vagn grid og sa det vilde være stor 
skade å drepe en slik høvding. Vagn fikk grid 
med alle dem av sine menn som var tilbake. 

Håkon jarl satt på en trestamme og med ham 
hans rådgivere; da sang en buestreng på det 
skib som var nærmest land, og Gissur Hvite falt 
av trestammen; en pil var skutt gjennem ham 
og han fikk straks bane. Noen menn løp da ut 
på skibet og fant der en mann som stod på 
knærne; det var Håvard Huggende. «Svelner,» 
sa han, «falt en mann ned av trestammen ?» 
De sa at Gissur Hvite var død. Da mælte Håvard: 
«Mindre hell hadde skuddet enn jeg tenkte.» 
De svarte : «Ulykken var stor nok og ikke skal du 
volde flere» De hugg ham så smått at han vilde 
vært død, selv om han hadde hatt tre manns liv. 

Håkon jarl tykte ille om at Vagn hadde fått 
grid og sa at det vilde være dem til stor skade. 
Eirik jarl svarte at om han likte det ille skulde 
det likevel være slik, og de skiltes i vrede. Vagn 
för bort med Eirik og var hos ham en tid. Der- 
nest fikk Vagn Ingeborg, datter av Torkel Leira, 
og meget gods med henne. Men om våren for 
han til Danmark og Eirik jarl gav ham tre lang- 
skib vel rustet, og de skiltes som venner. 

Efter slaget gikk Håkon jarl til Skum Tor- 
kelsson og så han hadde fått ulivssår og mælte: 
«Vondt vil det være for din far om du ikke skal 

komme hjem og gå ham til hånde.» Da kvad 
Skum en vise: 

Det sa jarlen 

til skibets styrer 

syd for havet, 

da sårenes spor 

såes på mannen: 

«Sorg får din far 

— det tror jeg for visst — 

om du skal dø.» 


Da Håkon jarl var femten vintrer gammel fikk 
han den sønn som het Eirik, og han blev siden 
jarl. Da Håkon kom tilbake til Norge giftet 
han sig med Tora, datter av Skage, søster av 
Tidende-Skofte, som fikk til hustru Ingebjørg, 
Håkon jarls datter. Svein het en sønn av Håkon 
jarl og Tora, og Bergljot het deres datter som 
Kinar Tambaskjelver var gift med. Sigurd var 
den neste, og Erling, Heming og Erlend var også 
sønner av Håkon jarl. Skofte og Ingebjørg 
hadde en sønn som het Orm; han var jarl og 
fra ham stammet Erling jarl. 

Skofte var Håkon jarl så kjær at han skulde 
legge sitt skib nærmest jarlens når de var i havn, 
og ingen skulde våge annet enn legge bort straks 

han kom. Engang hendte det at Skofte kom til 
jarlen da Kirik, hans sønn, lå i leiet og Skofte 
bad Eirik legge bort. Men Eirik sa at han ikke 
vilde. Dette hørte Håkon jarl og bød at tjeldene 
skulde tas av hans skib og sa at ingen skulde 
holde leiet for Skofte. Da blev tjeldene også tatt 
av Eiriks og Skoftes skib. Men da Eirik så at 
han hadde færre folk lot han sitt skib gli ut av 
leiet for Skofte. 

Høsten efter för Skofte mellem sine gårder 
med ett skib. Det spurte Eirik og rustet ut ct 
jevnstort skib og la til kamp med Skofte og 
drepte ham og alle hans menn, slik det sies i det 
kvad som Eyolv Dådaskald diktet om Eirik: 


Mot utværets sterke herse 
seilte sent på dagen 

med jevnstor styrke 

den unge på havets ski: 
da lot skjoldenes vrede 
stridsmann Skofte falle; 
ulve-metteren ofte 

gav ravnene å ete. 


Dette er nevnt som Eiriks første storverk i 
sagaen om ham. Håkon jarl og Eirik var jevn- 
lig siden uforlikte. 

Efter jomsvikingeslaget tyktes Håkon jarl 
være helt herre over riket siden han hadde seiret 
over så store høvdinger, og han syntes da ikke 
ha grunn til å reddes for danene i sitt rike. Da 
tok han til å bli hård mot landsfolket, og penge- 
kjær og passet ikke loven. Men verst var det at 
han var usedsmann mot kvinner, og hans menn 
gjorde som han. Ikke blev spart hverken stor- 
menns frendkoner eller hustruene til både mek- 
tige og ringe. Det blev talt meget om hvor lite 
vennesæle jarlen og hans folk var, og da bøndene 
spurte hans fremferd, sa de at de ikke vilde 
tåle slikt. En vinter efter jomsvikingeslaget 
samlet bøndene hær mot Håkon jarl og hans 
menn. Han var da i Gauldalen på den gård som 
heter Rimul og blev der drept av Skofte Kark, 
sin skosvein. Erlend, sønn av Håkon jarl, blev 
drept med en rorstang, da han løp over bord, 
men hans brødre drog fra landet. Eirik för øst 
1 Svearike til møte med Olav Sveakonge og var 
lang tid hos ham i gode kår og herjet vidt om i 
Østervei, slik Tord Kolbeinsson sier: 

Krigeren seiret 


i kamp mot fyrster; 
for Sigurds bror 

bukket danene under. 
Røveres fiende! Folkets svik 
sendte snart efter 

Håkon i døden. 

Mennenes skjebne skifter. 


Men til det land som 

den kjekke kriger 

hadde vunnet i kamp 
kom Trygves sønn vestfra. 
Mere i hug Eirik 

hadde mot kongen 

enn andre han viste; 

slikt var å vente av ham. 


Vred søkte trønders jarl 
råd hos svearnes konge; 
tross viste trønderne. 

Det kunde ingen hindre. 

OM OLAV TRYGVASON. 


ejle 


Olav Digerbein, sønn av Harald Hårfagre, 
var far til kong Trygve som var gift med Astrid, 
datter av Eirik Bjodaskalle svd fra Oprestad. 
Deres sønn var Olav som i barnealderen för med 
sin mor til ukjente land. Han og alle hans ætt- 
menn tok ophold øst i Holmgard hos Valdemar 
Gamle. Han vokste både i styrke og alder, men 
mest i slik klokskap og djervhet som pryder en 
gjev høvding. Han nød stor heder, slik han for- 
tjente, av kongen og alle hans menn. Kong 
Valdemar satte snart Olav til høvding innen 
hirden og til å styre over de hærmenn som verget 
kongens land, og han øket gardamennenes rike. 
Olav gjorde mange storverk i Gardarike og vidt 
om i Østervei og i Sydlandene og Vesterlandene, 
slik Halfrød Vandrødaskald sier: 

Det har jeg hørt at 
horg-bryter samlet 
høie dynger av lik. 
Ravnene fikk drikke. 
Siden felte fyrsten, 
hovenes fiende, 
jemter og vender. 
Slik blev hans vane. 


Horders sverd-djerve herre 
gav hugg blandt goter; 
jeg har hørt den gavmilde 
søkte mot Skåne. 

Skibenes styrer 

drepte i Danmark 

syd for Heidaby 

mange stridsmenn. 


Trygves sønn hugget 
ofte sakserne ned 

så likene lå 

til føde for ulven. 
Den vennesæle drott 
gav de mørke ulver 
å drikke blodet 

av mange friser. 


Med blod farvet fyrsten 
sverdene ved Holmen 

og østpå i Gardarike. 
Ikke skjuler Jeg det. 
Den mektige hærmann 
fylte Valkere med falne; 
fyrsten gav lik-fugler 
flemingers kjøtt. 


Den unge konge kjempet 
hårdt i slag med angler; 
spydregnets styrer 

myrdet northumbriske menn. 
De som bygget Bretland 
blev banket av fyrsten. 

og kymbrene falt. 

Ravnens sult blev stillet. 


Den gavmilde gram 
hadde sverdlek på Man. 
Stridsmannen ødet 
skotter med sverdet. 
Bue-bærer bragte 

døden til irer 

og til ø-menns hær. 

Lyst hadde fyrsten på ry. 


Kong Olav Trygvason hadde to hustruer, 
Geila den Venderske og Gyda den .Engelske. 
Olav blev kristnet vest i Syllingene. Han kom 
til Norge vest fra England, slik det før blev 

sagt i Tord Kolbeinssons kvad. Olav kom vest- 
fra på den tid da Håkon var drept, og han søkte 
nord i landet. Da han kom til Trøndelag tok 
alle trønder vel imot ham, og først gauldølene. 

De slog sig sammen fordi både bøndene og han 
var vanskelig stillet. Trønderne trengte en høv- 
ding de kunde ha tillit til, eftersom de hadde 
samlet sig mot Håkon og drept ham, og han 
hadde mektige og djerve sønner til å ta hevn. 
Kong Olav var også vanskelig stedt; hans far 
var blitt tatt av dager og alt hans rike hærtatt 
og han hadde vært utlæg fra sine frender og 
sin odel helt fra barndommen. Bøndene hadde 
stor hjelp og mange menn å by kongen, men han 
skulde til gjengjeld være en gjev og klok høv- 
ding for dem. Ofte hadde han vært vanskelig 
stillet, men hadde alltid greid sig. De blev sam- 
tykte i denne sak og Olav blev tatt til konge på 
Øreting, og han sverget å holde loven. De bandt 
ved avtaler at de skulde vde hverandre hjelp i 
alle ærefulle saker. 

Da för kong Olav over Norge og la det under 
sig helt nord fra landegrensen og syd til Dan- 
mark. Han blev mektig og gjev, men hadde 
stort strev og mange vanskeligheter mens han 

var konge over Norge. Han var den første av 
Norges konger som hadde den rette tro til Gud, 
og ved hans styring og makt blev hele Norges- 
velde kristnet, og Orknøyene og Færøyene, Hjalt- 
land og Island og Grønland. Mange stor-tiden-. 
der hendte under dette kristnings-verk før så 
meget godt vant frem. 

Kong Olav lot reise kjøpstad i Nidaros, hvor 
det før bare var en gård. Han lot drepe store 
høvdinger som vilde reise sig imot kristen- 
dommen, men noen gav han store len for å 
styrke sin sak. Erling Skjalgsson fikk Astrid, 
søster av Olav, og han hadde kongens ombud 
overalt øst 1 landet. På Lade var da den største 
hovedgård i Trøndelag. Kong Olav lot gjøre et 
skib på Ladehammeren. Det var meget større 
og prektigere enn andre langskib; det hadde 34 
rum og dragehoder prydet med gull; skibet blev 
kalt Ormen Lange. Ingen mann ombord skulde 
være yngre enn tyve år og ingen eldre enn seksti. 
Mange krav var satt til de menn som skulde 
være på Ormen. Ingen fikk være på skibet om 
han ikke var en modig mann, og det fins mange 
fortellinger om at der bare var kjemper, men 
ingen stakkar eller reddhare. 

SLAGET VED SVOLDER. 


Å 


Svein Danekonge tyktes ha tapt de store eien- 
dommer som Gunhild, hans hustru, skulde ha i 
hjemmefølge, fordi Tyre satt på de gårder som 
kong Harald, hennes far, hadde gitt henne. Men 
skjønt Burisleiv hadde det land som skulde ha 
vært Tyres hjemmefølge, syntes han at han var 
sveket, fordi konen ikke kom til ham. Efter Gun- 
hilds krav og egging sendte kong Svein menn 
efter Tyre og lot henne føre med makt til Vend- 
land til kong Burisleiv, og han holdt bryllup 
med henne. Men hun vilde ikke ha en hedensk 
mann nu mer enn før; hun var hos kongen i 
syv netter, og i den tid vilde hun hverken spise 
eller drikke. Med sin fosterfars råd løp hun 
bort i en skog og like til hun kom til sjøen og 

der fikk de et lite skib og för til Danmark. Men 
hun torde ikke legge til der, fordi hun fryktet 
at kong Svein, hennes bror, straks vilde la henne 
bringe tilbake til Vendland om han fikk vite at 
hun var kommet dit. Hun för da lønnlig til 
Norge til kong Olav og bad ham gi sig hjelpe- 
råd. Han tok imot henne og gjorde henne til sin 
hustru uten kong Sveins samtykke. Hun bad 
ofte kong Olav at han skulde hente det gods hun 
hadde hos kong Burisleiv i Vendland og sa at 
hun hadde lite av det som hun med rette eide. 
Da rustet kongen ut en ferd fra landet, bød ut 
meget folk og hadde 60 skib. Han för øst til 
Vendland gjennem danekongens rike men uten 
hans vilje. Kong Olav fikk meget gods og tok 
med sig alt han vilde. Kong Burisleivs datter 
Astrid, som var gift med Sigvalde jarl i Joms- 
borg, hjalp ham i denne sak. Da kong Olav för 
fra Vendland seilte han over til Danmark med 
liten bør og 1 fagert vær; de mindre skib för i 
forveien men de større kom efter, for de trengte 
mere vind enn de mindre. Ved en holme utenfor 
Vendland var mange store høvdinger kommet 
sammen. Denne holme heter Svolder. I flåten 
var Svein Danekonge, som tvktes ha mange 

store saker mot kong Olav. Det var den ene, at 
Olav var gift med Tyre, hans søster, og hadde 
fått henne uten hans lov. Den annen sak var at 
han sa Olav hadde slått sig ned i Norge, hans 
skattland, som kong Harald, hans far, hadde 
lagt under sig. Sigvalde var med danekongen 
fordi han var hans jarl. I denne flåte var en 
annen stor høvding, Olav Svenske, som tyktes 
ha grunn til hevn mot kong Olav for den van- 
ære, at Olav hadde brutt festermålet med Sigrid, 
Olav Sveakonges mor, datter av Skoglar-Toste, 
og hadde slått henne. Sigrid var da Svein Dane- 
konges hustru og hun ivret meget for at Svein 
skulde gjøre kong Olav mén og skam. I denne 
hær var også Eirik jarl Håkonsson som tyktes 
ha størst sak imot kong Olav og de menn som 
hadde vært tilstede ved hans far Håkons drap, 
og som drev hans sønner fra landet og slog sig 
ned i riket efterpå. 

Astrid hadde gitt kong Olav elleve skib og denne 
hær skulde følge kongen til han kom forbi Dan- 
mark. Men dét var grunnen til at Burisleiv 
og Astrid tok så vel imot kong Olav, at Geila 
som Olav hadde vært gift med da han var i 
Vendland, var datter av kong Burisleiv og søster 

til Astrid. Ialt hadde Olav Trygvason 71 skib, 
slik Haldor Ukristne sier: 


Eyners edle fyrste 

för fra syd og hadde 

en og sytti skib 

— sverdet blev rødt i striden — 
da jarlen hadde samlet 
skåningers skib til slag. 

Brått blev da freden 

brutt mellem menn. 


Disse høvdinger hadde en veldig hær; de la 
sig 1 en havn innenfor holmen. Kong Olavs skib 
drog forbi dem i leden da høvdingene stod oppe 
på holmen og så at flåten seilte østfra. De så at 
småskibene seilte bort og efter dem kom et stort 
skib, og meget staselig. Da sa kong Svein: «La 
oss fare til skibene. Der seiler Ormen Lange 
østfra.» HKirik jarl svarte: «La oss vente litt 
ennu; de har flere storskib enn Ormen Lange.» 
Og så var det. Dette skib eide Styrkar fra Gim- 
sar. Da så de et annet stort og vel rustet skib 
med dragehode i stavnen. Kong Svein mælte: 
«Nu farer Ormen Lange forbi; la oss ikke være 
for sene til å dra mot dem.» Eirik jarl svarte: 
«Ikke kan dette være Ormen Lange. Ennu har 

. få av storskibene seilt forbi, men de har mange.» 
Så var det som jarlen sa. Nu för noen skib bort 
før et skib med stripet seil kom forbi. Det var 
en skeid og meget større enn de andre skib de 
hadde sett seile. Da kong Svein så at det ikke 

hadde dragehode, stod han op; han lo og så: 
«Redd er Olav Trygvason nu; ikke tør han seile 
med hodet på dragen sin. La oss fare til og 
legge hårdt imot.» Da svarte Eirik jarl: «Ikke 
er dette kong Olav, herre. Jeg kjenner dette skib, 
ofte har jeg sett det. Det eier Erling Skjalgsson, 
og det er bedre for oss å legge til denne kamp 
efterat han er fart bort. På Ormen er modige 
menn innenbords; vi skal nok vite det om vi 
møter Olav Trygvason. Bedre er det for oss at 
dette skib mangler i flåten, så vel rustet som 
det er» Da mælte Olav Sveakonge: «Ikke 
skulde vi kvie oss for å legge til slag mot Olav, 
selv om han har et stort skib. Det er skam og 
vanære og det vil spørres i alle land at vi ligger 
her med en mengde folk mens han seiler forbi 
oss 1 leden.» Da svarte Eirik jarl: «Herre, la 
dette skib seile. Jeg kan si eder den gode tidende 
at Olav Trygvason ikke har seilt forbi oss og 
idag vil I få det vilkår å kjempe imot ham. Nu 

er her mange høvdinger, og jeg venter en slik 
strid at vi alle skal få nok å gjøre før vi skilles.» 
Da sa danene igjen, da et stort skib kom forbi: 
«Dette må være Ormen Lange, men ikke vil 
Eirik jarl kjempe og hevne sin far.» Jarlen 
svarte meget vred og sa, at danene ventelig 
hadde mindre lyst til å kjempe enn han og hans 
menn. Da ventet de ikke lenge før tre skib 
kom seilende, og det ene var meget større enn 
de andre og hadde gyldent hode. Nu sa alle 
at jarlen hadde talt sant, «og her farer nu 
Ormen Lange.» Eirik jarl svarte: «Ikke er 
dette Ormen Lange,» men bad dem likevel legge 
frem om de vilde. Da tok Sigvalde jarl sin skeid 
og rodde ut til skibene og lot heise et hvitt 
merke. De senket seilet og ventet. Dette store 
skib var Tranen, som Torkel Nevja, kongens 
frende, styrte. De spurte Sigvalde hvad som 
var på ferde. Han sa dem den tidende om Svein 
Danekonge «som Olav Trygvason trenger vite, 
så han kan ta sig iakt.» Torkel lot skibet drive 
og ventet. Da så kong Svein og hans menn at 
fire skib kom seilende, og ett meget stort med 
dragehoder som var å se på som rent gull. Da 
sa alle på én gang: «Et veldig skib er Ormen 

Lange. Så vakkert langskib fins ikke 1 verden 
og gjevt verk er det å gjøre noe så fagert.» 
Da mælte Svein Danekonge: «Høit skal Ormen 
Lange bære mig. Den skal jeg styre i kveld før 
sol går ned ;» han ropte til sine folk at de skulde 
gjøre sig rede. Da sa Eirik jarl så få menn 
hørte det: «Selv om Olav Trygvason ikke hadde 
større skib enn det vi nu kan se, vilde kong 
Svein med bare danehæren aldri klare å ta det.» 
Da Sigvalde så hvor skibene seilte bad han Tor- 
kel Nevja føre Ormen inn under holmen. Torkel 
sa det var bedre å seile med storskibene ute 
på havet enn å fare langs land der børen var 
liten. Men likevel drog disse fire inn under 
holmen fordi de så noen av sine skib ro der og 
tenkte at noe måtte være hendt; de bautet op 
mot holmen, lot seilene falle og tok til årene. 
Dette store skib blev kalt Ormen Korte; da så 
høvdingene hvor tre meget store skib kom sei- 
lende, og det fjerde sist. Da sa Eirik jarl til kong 
Svein og Olav Sveakonge: «Stå nu op og gå til 
skibene. Nu vil jeg ikke nekte at det er Ormen 
Lange som kommer, og nu vil I møte Olav 
Trygvason.» Da tidde de alle, og mange blev 
redde og fryktet sin bane. Olav Trygvason så 

at hans menn hadde lagt sig inn under holmen, 
og tenkte de måtte ha spurt tidender. Han vendte 
også disse skib innover og lot seilene falle. Sig- 
valde styrte sin skeid inn langs holmen imot 
kongenes folk som kom utover. Av denne grunn 
kvad Stevne om Sigvalde: 


Ei vil jeg nevne 
(men nær ham stevne, 
niddings nese 

er krum nedad) 

den mann som svek 
kong Svein fra landet, 
og narret Trygves 
sønn ved sin tale. 


Svein Danekonge og Olav Sveakonge og Firik 
jarl hadde avtalt sig imellem at om de felte Olav 
Trygvason skulde den som var nærmest ta hans 
skib og alt det gods de fikk i slaget. Men av 
Norgesvelde skulde hver av dem ha en tredje- 
del. | 

Da så kong Olav og hans menn at de var 
sveket og at hele sjøen var dekket med hærskib 
omkring dem. Men kong Olav hadde få folk 
fordi hæren hadde seilt ifra ham, slik Halfrød 
sier: 

Jeg vet at fyrsten 

som fremmet striden 
hårdt måtte savne 
trøndernes følge. 

Mange tok flukten. 

Ene kjempet kongen 

mot to drotter og jarlen. 
Det er stolt å minnes. 


Da la de tre høvdinger frem på hver sin kant. 
Svein Danekonge med sine menn, Olav Svea- 
konge med sveahæren og Eirik jarl med sin hær. 
Da sa en klok mann som het Torkel Dyrdil til 
kong Olav: «Her er en altfor stor hær til at vi 
kan kjempe imot den, herre. La oss heise seilene 
og fare ut til havs efter våre folk. En mann er 
ikke redd om han mener han ikke klarer alt.» 
Da svarte kong Olav høit: «Legg skibene sam- 
men og teng dem. Ta hærklærne på og dra sver- 
dene. Ikke skal mine menn tenke på flukt.» 
Dette ord sanner Halfrød på denne vis: 


Nevnes skal det ord 

som mennene sier 
dåd-sterke kriger talte 
til drengene før kampen. 
Hærmannen bad kjemper 

ei på flukt å tenke. 
Slikt ord vil minnes 
av folkets fører. 


Da spurte Olav Trygvason sine menn: «Hvem 
er høvding for den hær som ligger oss nærmest ?» 
De svarte: «Vi tror det er Svein Danekonge.» 
Da mælte kong Olav: «Ikke skal vi frykte dem, 
for aldri har daner fått seier når de kjempet 
på skib mot nordmenn.» Kong Olav spurte vi- 
dere: «Hvem ligger der ute med mange skib?» 
Det blev sagt ham at det var Olav Sveakonge. 
Kong Olav sa: «Ikke trenger vi frykte slike 
hestespisere som svearne; bedre var det for dem 
å slikke blot-bollene sine enn å søke op på 
Ormen Lange under eders våben.» Da spurte 
Olav Trygvason videre: «Hvem ejer de store 
skibene som ligger der ute fra flåten?» Det blev 
sagt ham at det var Eirik jarl Håkonsson med 
Jernbarden, som var et meget stort skib. Da 
mælte kong Qlav: «Mange høiættede menn er 
samlet mot oss i denne hær og av disse folk kan 
vi vente en hård kamp. De er nordmenn som vi 
og har ofte sett blodige sverd og mangt et våben- 
skifte, og de mener de har grunn til å møte oss 
idag, og så er det også.» Disse fire høvdinger, 


126 


to konger og to jarler, la til kamp imot Olav 
Trygvason, men Sigvalde er lite nevnt 1 slaget. 
Likevel sier Skule Torsteinsson i sitt kvad at 
Sigvalde var der: 


Frisers fiende jeg 

fulgte og Sigvalde, 

— min ungdom gav mig heder, 
nu merker menn jeg eldes — 

da i kamp vi til spyd-sang 

bar blodige sverd 

imot krigeren sydpå 

ved Svolders munning. 


Denne kamp var meget hård og blodig. Da 
falt danene mest for de var nærmest nord- 
mennene. De holdt ikke stand mot dem og la ifra 
og ut av skuddhold, og det gikk med denne hær 
slik Olav Trygvason hadde sagt. Men likevel 
var striden skarp og lang; mange falt på begge 
sider, men flest av svearne, og det kom dit at 
Olav Svenske så at det beste råd for ham og 
hans folk var å ligge lengst borte, og han lot 
skåte bort; men Eirik jarl lå langskibs imot. 
Kong Olav Trygvason hadde lagt Ormen Lange 
mellem Ormen Korte og Tranen og de minste 
skib ytterst. Men Eirik jarl lot dem hugge fra 

eftersom de blev ryddet og la imot dem som var 
tilbake. Da kong Olavs mindre skib blev ryddet 
løp menrene unda og søkte op på de større skib. 
Ved dette blev det stort mannefall i begge flok- 
ker, men eftersom folk falt på Eirik jarls skib 
kom like mange isteden av svear og daner, men 
ingen kom istedenfor de folk som falt for kong 
Olav. Alle hans skib blev da ryddet uten Ormen 
Lange, for den var bord-høiest og best rustet. 
Sålenge det var folk til det søkte de op på Ormen, 
slik at den hadde fulltallig mannskap selv om 
noen falt der. Da Ormen Korte og Tranen var 
ryddet lot Eirik dem hugge fra, og siden blev 
Jernbarden lagt langskibs med Ormen Lange, 
slik Haldor Ukristne sier: 


Ei var det lett for 

Ormen den Lange 

— sverd støtte sammen 

og skjold blev skåret sønder — 
da brynje-bæreren 

la Barden, den bord-høie 

ved Ormens side. 

Jarlen kjempet ved holmen. 


Gang av skarpe sverd 
gikk om Ormen Lange, 

lenge kjempet menn 
hvor gylne spyd gjaldet. 
Frem fulgte fyrsten 
svenske stridsmenn sydpå 
og dristige daner 

i sverdenes stevne. 


Ikke tror jeg jarlen 
skånsom var i slaget; 
hærmenn søkte frem 

imot kamp-djerve konge, 
— fjord-landet fikk du — 
da i striden du seilte 
Barden mot Ormen Lange. 
Siden sultet ei ulven. 


Denne kamp var så hård fordi Eiriks menn 
søkte djervt frem, men mest fordi Olavs folk 
verget sig mandig, og fra alle sider la skib imot 
Ormen; men de som verget den var så ivrige at 
de gikk overbord og ned i sjøen og sank med 
sine våben; de husket ikke annet enn at de 
kjempet på land og vilde alltid frem; så kvad 


Såret sank stridsmenn 
ned fra Ormen; 
de søkte ei ly 

for spydenes uvær. 
Selv om dyre drott 
råder for Ormen 

vil den lenge savne 
slike gjeve svenner. 


Da falt mennene først midtskibs der bordene 
var lavest, men fremme i stavnen og akter 1 
forrummet holdt mennene lengst ut. Da Eirik 
jarl så at Ormen var tom midtskibs gikk han 
op med femten mann. Ulv Røde og andre stavn- 
boer blev dette vår og løp ned fra stavnen og 
søkte så hårdt mot det sted jarlen stod, at han 
måtte trekke sig unda og tilbake på sitt skib. 
Da han kom over på Barden egget han sine 
menn til å søke vel frem, og de gikk da annen 
gang op med mange folk. Ulv og alle stavn- 
boene var da kommet til løftingen, men hele 
forskibet blev ryddet. Da søkte Eirik jarls folk 
fra alle kanter imot kong Olav og hans menn, 
slik Haldor Ukristne sier: 


Den hug-glade fyrste 
egget modige menn, 
Olavs krigere sprang 
tilbake over toften. 
Fiende-skibene lå 

rundt om kjekke konge. 
Våbnene vendtes 
mot venders drapsmann. 


Da søkte Eirik jarl akter mot forrummet med 
sine menn og fikk hård motstand. Kong Olav 
hadde hele dagen stått i løftingen på Ormen. 
Han hadde gyllent skjold og hjelm og en tung 
ringbrynje som var så sterk at ingen ting festet 
på den; likevel er det sagt at spydene fløi tett 
om løftingen, for alle kunde se kongen; hans 
våben var lett kjennelige og han stod høit i løf- 
tingen. Ved siden av Olav stod Kolbjørn stallare 
rustet på samme vis som kongen. 

Nu gikk det i denne kamp slik det var å vente, 
der modige menn møtes, at de falt som hadde 
færrest folk. Og da alle Olavs folk var falt, løp 
han selv overbord og holdt skjoldet over hodet, 
og så gjorde også Kolbjørn stallare; men hans 
skjold kom under ham i sjøen slik at han ikke 
sank. De menn som var på småskibene tok ham op 
og trodde det var kongen selv. Han fikk grid av 
jarlen. Efter det løp alle de overbord som stod 
igjen, men de fleste var såret. De som blev tatt 
op av sjøen fikk grid; det var Torkel Nevja, 
Karlshode, Torstein og Einar Tambaskjelver. 

Men da striden var forbi tok Eirik jarl Ormen 
Lange og Olavs andre skib og våben efter mange 
menn, som hadde båret dem mandig like til dø- 
den. Det har Halfrød sagt at Torkel Nevja 
flyktet da alle kong Olavs skib var ryddet: 


Gullets bærer så Tranen 
og Ormene flyte tomme 
— glad farvet han rødt 
spydet i striden — 

før vågsomt den kloke, 
kamp-kjekke Torkel 
stupte fra skibet 

og la bort på svøm. 


Dette slag har vært det mest kjente i Nord- 
landene fordi det blev fortalt om det mandige 
forsvar og om angrepet og seieren, og at det skib 
blev vunnet på dyp sjø, som ingen mann mente 
kunde tas med våben; men mest er det talt om 
slaget fordi der falt den høvding som var mest 
navngjeten på dansk tunge. Så avholdt var 
kong Olav, at folk vilde ikke høre på at han 
skulde være falt, men sa at han var i Vendland 
eller i Sydrike, og mange frasagn er gjort om 
det. Men hans kjæreste venner sa at det måtte 
være løgn, og folk sier at Halfrød Vandrøda- 

skald, den mann som hadde elsket kongen så 
meget, fikk vanhelse av sorg efter hans fall og 


den trykket 
Halfrød: 


Og videre 


ham like til døden. Om dette sier 


Jeg vet ei om han 

som gav lik-fugler føde 
kan levende høre 
skaldens lovkvede, 

eller om drotten er død; 
begge deler som sant 
ofte blir sagt mig. 

Sår fikk kongen sikkert. 


Om Trygves svik-løse sønn 
meldte en stridsmann 

at mennenes fyrste lever; 
mange bringer bud om 

at kong Olav uskadt 

er sluppet fra slaget; 

men det er verre enn så, 
de sier ei sannhet. 


kvad han dette: 


Jeg hører, da land-hæren 
med mange modige menn 
trøstet sig til strid 

imot trøndernes konge, 
kom ei krigeren 

med livet fra kampen; 
fjern ifra sannhet 
er folkenes tale. 


Han kvad også: 


Ennu sier somme 

at kongen bar sår, 

men siden er kommet 
fra malm-møtet østpå. 
Fra striden i syd 

nu er spurt for sant 

at fyrsten er falt. 

Jeg tror ei annen tale. 


Dernest sa han: 


Død tror jeg nordmenns 
kamp-djerve drott; 

kongen kommer ei mer. 
Herlige stridsmann segnet. 
Den gode grams fall 

endte gleden for menn. 
Freden er borte 

med Trygves flukt-sky sønn. 

NORGES DELING. 


JÅ 


Før høvdingene skiltes efter slaget delte de 
Norgesvelde mellem sig. Eirik jarl fikk hele 
den tredjedel av landet som de var blitt enige 
om. Kong Svein gav Eirik å styre en del av 
det rike som han eide i Norge, men likevel hadde 
kong Svein hele Viken under sig østfra til Lin- 
desnes. Så sa Tord Kolbeinsson: 


Efter kampen las landet 
under fyrsten, fra Veiga 
til Agder eller lenger. 
Jeg velger mine ord. 
Fra syd blir nu sagt 

at kong Svein er død; 
hans gårder er øde. 
Liten glede får de fleste. 

Kong Olav Svenske fikk ved denne deling 
stor makt over hele Oplandene og nord i Trønde- 
lag; han satte Svein jarl Håkonsson til å råde 
for det, og han skulde betale skatt til kong Olav 
Svenske. | 

Brødrene Eirik og Svein för da til Norge, og 
Eirik hadde Ormen Lange, slik Haldor Ukristne 
sier: 

Ormen Lange førte 
hjelm-dekte fyrste 

til sverdenes stevne; 
mennene prydet skibet. 
Sydpå efter slaget 

tok jarlen ved Ormen. 
Hemings ættgode bror 
måtte først kjempe. 

OM EIRIK JARL HÅKONSSON. 


SY$ 


Eirik la da under sig Norge slik det før er 
sagt, og de to brødre var jarler og Firik var den 
mektigste. Hans hustru var Gyda, datter av 
Svein Danekonge; deres sønn var Håkon. Firik 
var i lang tid en stor hærmann og meget seler- 
sæl. Han gjorde det storverk at han drepte 
Tidende-Skofte, som før er skrevet. Neste gang 
kjempet han øst i Gautland og herjet vidt om 
der, drepte meget folk og tok noen til fange og 
lot dem føre til skibene; de blev løst ut med 
meget gods. Den tredje kamp hadde han mot 
jomsvikingene. Fjerde gang kjempet han i Øre- 
sund; han ryddet der fire skib for daner. Den 
femte kamp hadde han mot vikinger syd på 
Staur; han drepte mange, og noen drev han på 

sjøen. Dernest för han øst i Gardarike mot 
Valdemar Gamle og herjet vidt om i hans 
rike. Han brøt ned Aldeigjaborg og tok der 
meget gods; han søkte ennu lenger øst i Garda- 
rike, för overalt med herjing og brente borger 
og kasteller, men bøndene løp med sine eien- 
deler til skogene. Siden tok han i Østersjøen om 
høsten tre vikingeskib, drepte hele hæren og tok 
skibene og alt godset. Dernest drog han op i 
Østre Gautland og brente mange gårder og 
för tilbake med stort hærfang. Derfra för han 
østover med hærskjold omkring i alle sysler, og 
efter det hadde han kamp med Olav Trygvason. 
Eirik gjorde landgang 1 Skåne og tok der meget 
gods; før han kom til skibene hadde han et stort 
slag med landets menn og fikk seier. Efter det 
tok han utenfor Yggjastad fire knarrer som 
kjøpmenn eide. Noen løp overbord, men noen 
blev fanget og bundet mens jarlen og hans menn 
delte deres klær. Alle disse kamper regnet 
Eyolv Dådaskald op da han diktet om Eirik det 
kvad som heter Banda-dråpa. 

På den tid da Olav Trygvason var konge i 
- Norge herjet Eirik jarl mest i Gardarike i kong 
Valdemars land, og det gjorde han til hevn og 

av uvennskap mot kong Olav efter sin far Håkon 
jarls fall. 

Jarlene hadde latt sig døpe og holdt fast ved 
kristendommen, men de tvang ingen til å bli 
kristen. De lot hver gjøre som han vilde, og i 
deres dager gikk det så meget tilbake med kri- 
stendommen, at det nesten var helt hedensk på 
Oplandene og inne i Trøndelag, men kristen- 
dommen holdt sig ved sjøen. 

Eirik jarl holdt ikke oppe kjøpstaden i 
Nidaros, men sørget for gården på Lade på 
samme vis som da Håkon jarl levde, og der satt 
Eirik oftest når han var i Trøndelag. Han lot 
reise kjøpstad i Steinkjer, og fikk bragt til sig 
både skatt og landskyld til hvert sted hvor han 
tok ophold. Det var da fred og gode år. Jarlene 
holdt lovene vel og gav strenge straffer. De 
giftet sin søster Bergljot med Einar Tamba- 
skjelver, og han var dem fulltro. Alle lender- 
menn var Eirik jarls venner undtagen Erling 
Skjalgsson. Så sa Tord Kolbeinsson: 

Før var de fleste 
herser, uten Erling, 


venner av jarlene. 
Gull-rike gram jeg priser. 

Da Eirik jarl rådde for Norge fikk Svein 
Danekonge banesott vest i England, og han 
hadde da vunnet meget av England fra kong 
Adalråd, som på den tid styrte der. En ung 
høvding som het Knut, sønn av kong Svein, tok 
da makten i Danmark. Han hadde det samme 
mål som hans far hadde hatt, og få vintrer efter 
sin fars død rustet han ut en stor hær fra Dan- 
mark og för vest til England. Han sendte bud 
til Eirik jarl, sin måg, at han skulde fare med 
ham, og han tyktes få stor hjelp ved det, for 
Knut var da så ung at han ikke var eldre enn 
tretten vintrer, men Eirik var en stor stridsmann, 
klok og heldig i kamp. Eirik jarl gjorde sig 
rede til å dra fra Norge vest til England, og han 
satte Håkon, sin sønn, som var tolv vintrer gam- 
mel, til å råde for landet halvt med Svein, og 
för siden til møte med kong Knut. De drog 
begge sammen med hærskjold vidt om i Eng- 
land og hadde mange kamper, slik Tord Kol- 
beinsson sier i det kvad som han diktet om Eirik 
jarl. Dette stemmer med det Ottar Svarte siler, 
der han regner op i Knutsdråpa hvor mange 
slag de hadde før England blev vunnet. Eirik 
jarl fikk bane i England da han var kommet fra 

Rom, og døde av blodtap efter en årelating. I 
denne tid rådde jarlene Svein og Håkon sammen 
for Norge og riket stod i alt på samme vis som 
før. 


141 


OLAV DEN HELLIGES FERDER 
I[ FREMMEDE LAND. 


=Sår 
KOY 


En sønn av Harald Hårfagre var Bjørn, far 
av Gudrød, far av Harald Grenske som var gift 
med Åsta, datter av Gudbrand Kula. Deres 
sønn var Olav Digre som för fra landet i sin 
ungdom, og med ham hans fosterfar Rane. Olav 
hadde sin første kamp øst ved Sotaskjær, og 
siden för han til Østersjøen og kjempet øst i 
Øysysla og fikk seier. Tredje gang kjempet 
han øst i Finnland og hadde hell. Den fjerde 
kamp hadde han i Sudvik i Danmark og seiret. 
Femte gang kjempet han i Kinlimafjorden mot 
en ridderhær og vant over den. Dernest för han 
vest til England og kjempet ved Londons broer 

mot daner, som herjet der og var vikinger, slik 
Sigvat skald sier: 


Rett er at snare fyrste 
søkte i sjette møte 

strid med anglenes hær; 
not Londons bro drog Olav. 
Bet der velske sverd, 
vikinger verget diket. 

På sletten ved Sudvirke 
somme hadde boder. 


Der verget danene borgen, men Olav søkte 
mot dem og hjalp kong Adalråd. Om dette sier 
Ottar Svarte: 


Du kom til landet og skaffet 
Adalråd riket tilbake; 
mektig var du og hjelp 
bragte du mennenes venn. 
Hård var kampen da du 
Jatmunds ætling førte 

til hans eget fredland 

der ætten fordum rådde 


Den syvende kamp hadde Olav på Ringmara- 
hede. Den ottende da han vant Kantaraborg, og 
der kjempet han også mot daner og vender; de 
var danekongens menn. Så sier Sigvat: 

Jeg vet at fyrsten, 

farlig for vender, 

fikk åttende strid ved virket. 
Hirdens herre trengte frem. 


Den niende kamp hadde han ved Nyjamoda, 
og Sigvat sier at han kjempet mot daner: 


Nu har jeg nevnt 
stridsmannens niende kamp; 
danehæren østfra falt, 
spydene drev om Olav. 


Den tiende kamp hadde han med vikinger på 
Høle; der brøt han ned et kastell og kjempet 
der også mot daner. Den ellevte strid hadde han i 
Grislapolle. Derfra för han vest i Fetlafjord og 
hadde der sin tolvte kamp. Så drog han sydover 
og kjempet i Seljapolle; der gikk han op i Gun- 
valdsborg og fanget Geirfinn jarl. Han för 
videre syd til Karlså og herjet på begge sider av 
åen. Da vilde han fare ut til Norvasund og lå 
lenge og ventet, men fikk ikke bør. 

Der fikk han den åpenbaring, at Gud vilde at 
han ikke skulde dra lenger mot syd, men heller 
fare nord til Norge, sitt ætt-land, og der skulde 
han være konge til evig tid. Han gjorde så, 

vendte tilbake med sin hær og kom til Peita og 
gikk op langs Leira og kjempet der, og brente 
den kjøpstad som heter Varrande. Vinteren 
efter satt Olav ved Signa, og sendte sin foster- 
far Rane i forveien til England for å skaffe ham 
hjelp ved pengegaver og vennskapsord. Så gjor- 
de han, för vidt om i England og kom helt til 
London og fredet landet for ham. Våren efter 
för Olav med sine skib vest til England og hadde 
kamp ved Jungafurda og fikk seier. Den syt- 
tende kamp hadde han vest for Valde og seiret 
jevnlig. 

På den tid da Olav var vest i Peitaland døde 
Eirik jarl Håkonsson vest i England, før Olav 
siste gang kom dit. Da var det gått fjorten 
vintrer efter Olav Trygvasons fall. To vintrer 
før hadde Eirik jarl fart fra Norge til England. 

KONG OLAV DEN HELLIGE 
KOMMER TIL NORGE. 


AS 


Dernest gjorde Olav, sønn av Harald Grenske, 
sig rede og drog med to knarrer vest fra Eng- 
land, og hadde med sig 120 mann, alle rustet 
med brynje. De fikk hårdt vær på havet og så 
stor sjø at det nesten gikk på livet løs. Men på 
grunn av den hær som var innenbords og kon- 
gens lykke: løiet stormen av. De kom inn ved 
Stad og landet ved en liten ø som heter Sæla. Da 
mælte Olav og sa at de hadde tatt land på en 
heldig dag, og han regnet det for et godt varsel 
at de var kommet til Sæla. De gikk op på øen 
og kongen satte den ene fot der det var leire og 
sank i kne. Da sa kongen: «Nu falt jeg.» Rane 
svarte: «Ikke falt du, herre. Nu festet du fot i 
Norge.» Kongen lo til det og sa: «Så kan være, 
om Gud vil.» 

De gikk da ned til skibene og seilte syd langs 
landet forbi Fjordene, og la sig inn fra leden 
der det heter Saudungssund. De la ett skib på 
hver side av sundet og hadde et stort taug 
imellem dem. Samtidig rodde Håkon jarl Eiriks- 
son mot sundet med en fullt rustet skeid. Han 
trodde det var kjøpmenn som lå i sundet, og lot 
ro frem mellem skibene. Da drog Olavs menn 
op tauget midt under kjølen på skeiden. De 
hadde bundet det til gangspillet og så snart det 
fikk feste i skeiden gikk den op akter og stupte 
frem, slik at sjøen falt inn om saksene og fylte 
skibet og veltet det. Kong Olavs folk tok Håkon 
jarl op av vannet og alle de menn som de nådde, 
men somme var drept ved stenkast og skudd. 
Nu blev jarlen ledet op på kongens skib; han 
var da sytten vintrer gammel og den fagreste 
mann som folk hadde sett. Hans hår var stort og 
fagert som silke, og et gullbånd var bundet om 
hodet. Han satte sig ned i forrummet. Da sa 
kong Olav: «Ikke er det løiet om eder frender 
at I er vakre menn, men eders lykke er nu til- 
ende.» Jarlen svarte: «Det er ikke en ulykke 
som er hendt oss. Det har lenge vært så at den 
ene høvding har seiret over den andre. Jeg er 

såvidt kommet ut av baineårene, og vi var nu 
ikke rede til å verge oss, og ikke visste vi at 
ufred var i vente. Kan være det går oss bedre 
en annen gang enn nu.» Da mælte kong Olav: 
«Tenker du ikke nu, jarl, at det her er gått slik, 
at du efter dette hverken vil få seier eller 
useier.» Jarlen svarte: «I får råde denne 
gang, herre.» Da sa kong Olav: «Hvad vil du 
gjøre om jeg lar dig fare bort hvor du vil, hel 
og uskadt?» Jarlen spurte hvad han krevde. 
«Ikke annet,» sa kong Olav, «enn at du farer 
fra landet og gir op ditt rike, og sverger mig 
ed på at du fra nu av aldri drar til kamp imot 
mig.» Jarlen svarte og sa at han vilde gjøre så. 
Da sverget Håkon jarl kong Olav ed på, at han 
aldri skulde kjempe imot ham eller verge Norge 
mot kong Olav. Da gav kongen Håkon og alle 
hans menn grid; skibet blev rettet op og jarlen 
tok imot det og rodde bort. 

Om høsten seilte Håkon vest til England og 
för til møte med kong Knut, sin morbror, og sa 
lam hvorledes han og Olav Digre hadde skiltes. 
Kong Knut tok vel imot ham og satte ham til 
jarl innen hirden, og gav ham stort len og rike. 
Han dvelte der lang tid 1 stor ære. 

OLAV DEN HELLIGE SOM KONGE 
I NORGE. 


& 


Kong Olav för efter dette syd langs landet og 
øst i Viken, satte op sine skib og drog om høsten 
op på Ringerike til sin stefar Sigurd. Han 
var gift med kong Olavs mor Åsta, datter av 
Gudbrand Kula. Kong Sigurd tok vel imot sin 
måg, og han var der nesten frem til jul, og kong 
Sigurd stelte for dem med megen heder, gav 
dem annen hver dag kjøtt og øl, men annen hver 
dag smør og brød og melk å drikke. 

Litt før jul för kong Olav nord til Trøndelag 
den øvre vei med sin hær; han spurte at Svein 
Jarl var inne i Steinkjer. Jarlen hadde da jule- 
veitsle der. Da kong Olav kom i Orkedalen, fikk 
han der tre skib og rodde inn efter fjorden, og 

hadde motvind. Men da Einar Tambask jelver fikk 
nyss om kong Olavs ferd, sendte han noen av sine 
menn på en skute til Svein jarl, og de kom til 
ham midt på natten med denne tidende; jarlen 
og hans menn stod da op og gikk ombord på to 
skuter som fløt tjeldet foran gården og rodde 
om natten ut til Skarnsund. Men 1 dagrennin- 
gen så de hvor kong Olav för, og Svein jarl 
vendte da sine skib inn under land, til kongen 
var kommet forbi, og siden rodde han videre 
ut efter fjorden. Kong Olav tok alt det Svein 
hadde samlet til jule-veitsle, og siden holdt han 
ting med inntrønderne, og de tok ham til konge 
og sverget ham ed; dernest för han ut til 
Nidaros og mintes at hans frende Olav Trygva- 
son hadde latt reise kjøpstad der. Da lot kong 
Olav flytte tømmer dit for å lage sig herberge. 
Litt senere kom Svein jarl en natt uventet ned 
fra Gauldalen og hadde mange folk. Men kong 
Olav kom sig unda på sine skib og rodde ut av 
elven og mistet få menn. Jarlen lot brenne alt 
tømmer til husene, slik Tord Sjåreksson sier: 


Halv-bygde brente 
kongens hus ved Nid; 

ild felte hallen, 
aske falt over hæren. 

Kong Olav drog med sine skib til Orkedalen 
og för derfra landveien til Oplandene og drog 
under sig mange folk; om våren för han ut til 
Viken og Sigurd hans måg med ham. Kong Olav 
fikk ved gaver vennskap med mektige menn i 
Norge. Om vinteren hadde han latt gjøre et 
langskib og i fremstavnen var et kongehode som 
han skar selv. Skibet var stort og blev kalt 
Karlhovde; han styrte det selv. Og da skibene 
var rede holdt han ut efter Viken, og la dem ved 
Nesjar innenfor Grenmar. 

Svein jarl samlet en hær straks efter at kong 
Olav var borte fra Trøndelag; han bød ut al- 
menning over hele Trøndelag og Hålogaland, 
og da han för sydover holdt han overalt ting 
med bøndene og fikk mange folk, og för med 
hæren inntil han kom øst for Nesjar og la sig 
der. Kong Olav hadde mindre folk enn jarlen, 
men likevel la kongen til møte med ham og la 
Karlhovde mot jarlens skib og tenget sammen 
stavnene og la bord ved bord. Dette slag stod 
palmesøndag. Sigvat forteller best om denne 
kamp i Nesjavisene. 

Jeg vet at krigeren 
øst for Agder 

lot Karlhovde legge 
nær jarlens skib. 


Denne kamp blev lang og endte slik det var 
Guds vilje, at kong Olav fikk seier. Mange 
skib blev ryddet for jarlen, og det var nær ved 
at jarlens egen skeid var blitt tatt; for kong 
Olavs menn hadde festet stavnljåer i skeidens 
kølle. Men stavnen blev hugget av skeiden og 
slik kom skibet løs. Jarlen kom bort ved Einar, 
sin mågs hjelp; Einar lot kaste et taug over 
til hans skib. Da flyktet jarlen og alle hans folk, 
uten de som fikk grid. Sigvat begynner Nesja- 
visene slik: 

Om våren drog dristig 
drotten øst fra Viken, 
men jarlen kom nordfra. 
De seilte svarte planker. 
Mangt kan jeg melde 
krigere som ei var der 
om mennenes møte. 
Furet blev sundene. 


Her blir sagt at da kvadet blev diktet var 
disse tidender nettop hendt, og at han som laget 

det selv var med i slaget; i samme kvad sier han 
videre: 

Ten gylne stang för fremad 

da krigere, fulle av kamplyst 

gikk med den ættstore konge 

under merkene på skibet. 


Og dernest kvad han: 


Selv bød Svein å hugge 
hårdt de svarte køller 
—- da lå vi nær ham 
og håpet på bytte — 
dengang hæren hugget 
til ravnenes glede 

i skeidens stavner. 

Føde fikk Odins fugler. 


Her vises til det som før blev sagt; og videre 
kvad han dette: 


Den kloke inntrøndske mø 
ei dadler vårt verk iår; 
kongens folk var færre. 
Det holder jeg for visst. 
Heller vil kvinnen, 

om valg hun har, 

håne den flokk 

som falt i kampen. 

Han kvad også dette: 


Ei høvelig vet jeg 

de menn som fordum 
holdt vel sitt ord 

fant sviket mot drotten. 


Dette sikter til at trønderne hadde sverget 
kongen ed og ikke holdt den, men kjempet mot 
ham i Svein jarls hær; videre kvad han: 


Hård strid hadde Olavs 
hird på palmesøndag. 

Jeg bar en hjelm fra Peita 
og tok den ei av før påske. 


Svein jarl för syd til Danmark og derfra øst 
til Svitjod til møte med sveakongen, og sa ham 
denne tidende. Kong Olav tok vel imot jarlen 
og bød ham være hos sig 1 Svitjod; men jarlen 
vilde herje om sommeren i Østervei, og så gjorde 
han. Da det blev høst var han kommet øst 1 
Kirialaland; derfra för han op i Gardarike med 
hærskjold; der fikk han sott og døde. Einar 
Tambaskjelver för tilbake til Svitjod og var 
der mange vintrer i sveakongens rike eller i 
Nordhelsingland, og stundom i Danmark. 

Kong Olav Digre la da under sig hele Norge 

øst fra Elven og nord til Gandvik. Han var den 
første vinter øst ved Raumelven og lot gjøre en 
jordborg, der det nu heter Sarpsborg, og der 
laget han istand til kjøpstad. Samme vinter 
holdt kong Olav stevne med de hedenske her- 
redskonger fra den øvre del av landet, og da 
kong Olav fant at de ikke vilde ta ved kristen- 
dommen, tok han på én morgen ni konger, lot 
noen blinde og noen lemleste på annen vis, men 
noen gjorde han utlæg. Kong Olav la så stor 
vekt på at alle menn i hans rike skulde være 
kristne, at enten måtte de late livet eller fare av 
landet, det tredje vilkår kongen satte var at de 
skulde ta dåpen. Det var da ingen dal som ikke 
kristne menn bygde. 

Mellem kong Olav Haraldsson og sveakongen 
Olav Eiriksson var stor ufred. Sveakongen sa 
at kong Olav hadde tatt hans skattland. De 
drepte menn for hverandre, og hver av dem 
brente store bygder for den annen. Dette tyktes 
ille for begge landsfolk, og mektige menn gjorde 
det råd å skape forlik mellem kongene, og de 
fikk saken fremmet slik at Olav Sveakonge 
skulde gifte Ingegerd, sin datter, med kong 
Olav Haraldsson. 

Det hendte en dag da Olav Svenske var ridd 
ut med sine høker og hunder og kom tilbake før 
dugurdsmål og hadde veidet fem traner, at han 
gikk til sin datter Ingegerd og viste henne sin 
fangst og sa til henne: «Vet du noen konge, som 
har veidet mere på en morgenstund?» Men 
hun svarte: «Det var større fangst da Olav 
Haraldsson tok ni konger på en morgen og la 
hele deres rike under sig.» Da svarte Olav Svea- 
konge meget vred: «Altfor tidlig elsker du Olav 
Digre; ennu har du aldri sett ham, og likevel 
akter du ham mere enn mig. For dette skal du 
aldri få Olav Digre» Efter det nektet Olav 
Svenske stevne og forlik med Olav Norges- 
konge. Men da kong Olav fikk nyss om dette, 
sendte han noen av sine menn øst til sveakongen 
og krevde at han skulde holde fast ved avtalen . 
og forliket. Sveakongen svarte og sa at Olav 
Digre ikke kunde vente å få Ingegerd, som var 
datter av både konge og dronning. «Jeg har,» 
sa han, «en annen datter som heter Astrid. 
Henne skal han få om han vil, med gods og 
eiendommer som jeg før hadde gitt Ingegerd.» 
Kong Olavs sendemenn för tilbake og sa ham 
dette. 

Sigvat skald hadde vært med i denne ferd, og 
han diktet en flokk om den som heter Østferds- 
visene, og i dette kvad sier han meget om ferden. 
Kong Olav søkte råd hos sine venner, om han 
skulde ta imot dette vilkår eller få strid med 
sveakongen. De fleste ønsket at han skulde ta 
forlik og sa at det ventelig var nok å ha fiend- 
skap med danene, som i lang tid hadde hatt stort 
velde i Norge. Med sine venners råd forlikte 
kong Olav sig med sveakongen og fikk hans 
datter Astrid; deres datter var Ulvhild, som 
blev gift med hertug Otto i Brunsvik. Fra dem 
stammet keiser Otto, sønn av hertug Henrik. 

Olav Svenske giftet siden Ingegerd, sin dat- 
ter, med kong Jarusleiv, sønn av kong Valde- 
mar i Holmgard, og kong Olav i Norge og Inge- 
gerd sendte hverandre mange kostelige ting og 
sine tillitsmenn. Da var Ragnvald jarl Ulvsson. 
dronning Ingegerds frende, i Gardarike. Han 
var en meget god venn av kong Olav, slik Sigvat 
sa, da han var kommet tilbake fra en sendeferd 
for kong Olav øst til Gardarike: 

— Fast skal du, fyrste, 


holde fred med Ragnvald; 
Låde natt og dag 

tenker han på ditt tarv. 
Hver av dine menn 
som østpå vil fare, 

får hjelp av Ragnvald. 
Like visst er det. 


Kong Olav hadde også megen ufred med 
danene. De sa han hadde slått sig ned i deres 
skattland. Det var kjøpfred dit fra Norge. Men 
det blev ikke noe av striden av den grunn at 
alle de største danehøvdinger var vest i Eng- 
land, så det var ingen til å føre kampen. 

Kong Olav lot reise kjøpstaden i Nidaros, 
bygget kirke der og la gods til den. Han lot også 
reise kirke i hvert fylke og gav dem innkomster. 

Da kong Olav var blitt enevoldskonge i Norge, 
ordnet han lovene med de viseste menns råd, og 
satte dem slik som de siden har vært. 

Da Sigurd Syr var død var det ingen mann 1 
Norge som bar kongenavn ved siden av kong 
Olav. Men det hadde ikke hendt i Norge siden 
Harald Hårfagre styrte; i mellemtiden hadde 
det vært herredskonger. 

Kong Olav var den første av Norges konger 
som la under sig og tok skatt av Orknøyene og 
Hjaltland og Færøyene. Så sa Ottar: 

Du holder fast ved 
tjodkongers velde. 

Som dine menn nu 
hjaltlendinger hylder dig. 
Før dig vi fikk, fyrste, 
rådde ingen kamp-glad 
Yngling her øst, som 
kuet øene vestpå. 


Kong Sigurd Syr og Åsta hadde tre sønner, 
den eldste het Gudrød, den andre Halvdan og 
den yngste Harald. Deres datter het Gunhild, 
som var gift med Kjetil fra Ringanes. 

Kong Olav var en mektig mann innenlands 
og gav strenge straffer; han var klok og gjev. 
Da stormennene så at kongen lot mektige og 
ringe ha samme dom, likte de det ille, for 
lendermennene var da så stride og umedgjørlige 
at somme ikke vilde føle sig hverken for konger 
eller jarler. De mente de ikke hadde langt å 
regne frem i ætt til kongebårne menn eller andre 
store høvdinger. Da blev stormennene stride 
mot kongen, og den verste var Elling Skjalgs- 
son, som på den tid var den mektigste lender- 
mann 1 Norge. | 

Tore Hund var også en mektig mann. Har 

hadde fart til Bjarmeland og drept der en mek- 
tig manns sønn som het Karle; han hadde vært 
med ham på ferden. Kong Olav sendte menn 
for å ta Tore, og han blev tvunget til å bøte for 
sin illgjerning og för av landet. Mange andre 
lendermenn var kongen utro i sine råd. 

Da Olav Sveakonge døde tok hans sønn Anund 
riket efter ham; han blev kalt Jakob. Han var 
sin måg kong Olavs venn; de sendte menn sig 
imellem og hadde samråd. 

På den tid styrte Ulv, sønn av Torgils Spraka- 
legg, Danevelde. Hans hustru var Astrid, datter 
av Svein Tjugeskjegg. En sommer bød kong 
Olav ut leding fra Norge og för med en stor hær 
syd langs landet og til Danmark og herjet om 
Skåne, Halland og Sjelland. Anund Sveakonge 
för med en hær av svear og gauter østfra, og 
de herjet overalt hvor de kom og tenkte å legge 
under sig hele Danmark. Knut spurte vest 
til England at det blev herjet i Danmark. Han 
för vest fra England med mange folk, slik Sig- 
vat skald sier i den arvedråpa som han diktet 
om Knut Gamle: 

Knut var under himlen. — 
Dane-fyrstens fagre 

sønn med det skarpe blikk 
hørte om hæren fra øst. 
Vestfra skred skibenes 
flokk som førte 
Adalsråds fiende 

ut fra landet. 


Og kongens drager : 
bar i børen 
blå seil ved rå. 
Dåglings ferd var dyr. 
Men de kjøler — | 
som kom fra vest 

för over havet 

frem til Limfjord. 


I denne samme dråpa sa Sigvat om kong 
Olavs ferd nordfra: | 


Knut var under himlen. — 
Det er mig sagt 

at Haralds ætling 

hadde kamphug. 

Olav, den årsæle 

fyrste, lot flåten 

fare fiskens veier 

syd fra Nid. 


Folk forteller 
at svale kjøler 


161 
1 


seilte kongen nordfra 
til slette Selund. 
Med annen hær 

av svenske menn 
drog kong Anund 
frem mot danene. 


Ved sitt krigstog 

de kjekke konger 
ikke klarte 

å kue Danmark. 

Da lot slemt 

daners drapsmann 
herje Skåne. 

Den ypperste fyrste. 


Da för kongene Olav og Anund øst gjennem 
Øresund og herjet i den østre del av Skåne og 
om Småland. Det skjedde da som ovenfor blev 
nevnt i kvadet at kong Knut kom vestfra til 
Limfjorden. Han drog sammen en veldig hær 
og för efter dem mot øst. De møttes på øst- 
kysten av Skåne der det heter Helgå. Det blev et 
stort slag og mange falt på hver side fordi ingen 
av hærene vilde flykte. Så sier Sigvat: 

Jyllands herre 


kom til landet 
og hindret herjing. 

Folket priste hans ferd. 
Ikke vilde 

daners verge 

ha ran i sitt rike. 

Den ypperste fyrste. 


- Dette slag mintes også Ottar da han diktet om 
Knut: 

Kampdjerve konge 

svearne knekket 

øst ved Helgå. 

Ulven fikk føde. 


Tord Skjåreksson laget en arvedråpa om kong 
Olav og nevnte også denne strid: 


Olav, egders herre, 

hadde kamp mot jyders 
kjekke ætling, han som 
hugger ringer sønder. 
Skarpt skjøt imot ham 
skåningers konge. 

Sveins sønn var ei kraftløs. 
Ulver hylte over lik. 


Efter slaget för Anund Sveakonge øst til Sve- 
rige, men kong Olav lå efter med sin hær i Kal- 
mar og vilde vente på at danehæren drog bort. 
Kong Knut vendte tilbake med sine folk og la 

sig i Øresund og mente at han skulde møte kong 
Olav der når han för hjem til Norge. 

Da kong Knut lå i Øresund sendte mange av 
Olavs lendermenn hemmelige bud til ham og 
bad kong Knut om fred og støtte Da kong 
Olav spurte at Knut holdt sine folk samlet og 
at danehæren ikke trakk sig unda, syntes han 
det var stor fare ved å dra med få folk mot 
slik hær, skjønt han var dristig og hadde vak- 
kert folk, og han mintes hvorledes det var gått 
Olav Trygvason, da han trøstet sig så meget til 
stor-skibene og sine menns tapperhet at han la 
frem med få skib imot en stor hær. Da tok kong: 
Olav det kloke råd at han gikk av sine skib der 
det heter Barvik, og för så den øvre vei om 
Gautland og Småland og dernest over Vestre 
Gautland og ned til Viken. ; 

En gammel høvding og klok mann som het 
Hårek fra Tjotta, sønn av Eyvind Skaldespiller, 
sa til kongen at han ikke orket gå så lang vei. 
Han sa han heller vilde fare hjem på sitt skib 
til Norge. Han diktet denne vise: 

Det råd har jeg tatt å 
ride lange veier 
herfra på havhestens rygg 

. heller enn, gavmilde herre; 
å gå, selvom Knut. 
i. Øresund ligger 
. med mange hærskib. 
i Menn kjenner mitt mot. 


Han " å sitt skib og kode syd! hr Skåne 
og seilte om natten, og i dagrenningen drog de 
mot Øresund. Da lot. Hårek: legge ned seilet og 
masten og bredte grå tjeld over skibet mellem 
stavnene, og lot ro i noen rum både akter og 
forut og alt så tomt ut 'midtskibs. Slik drog 
de nordover gjennem sundet med vind og strøm. 
Kong Knuts skib lå på begge sider, somme ved 
Skåne og somme ved Sjelland. Da sa noen vakt- 
menn: «Der farer:et. skib gjennem sundet.» En 
mann svarte: «Det er et gammelt skib; se hvor 
grått og bleket det er. Det'må være en silde- 
skute; skibet er tungt lastet og det er få menn 
Slik för Hårek igjennem Øresund og 
forbi :kong Knuts hær; da steg solen op. Der- 
nest vendte de inn under land, reiste masten og 
satte op den gyldne stavnpryd og værfløien og 
heiste seilet. Det var av håløygsk vadmel, hvitt 
som sne, og stripet. Skeiden. gikk da frem i 
sundet. Kong Knuts folk så hvor skibet seilte 

og syntes det var fagert. Da sa de til kong 
Knut, at der måtte kong Olav ha seilt gjennem 
sundet, siden skibet var så vakkert. Kong Knut 
svarte: «Dette må ha vært en av kong Olavs 
folk, men ikke han selv. Det kan være at 
Hårek fra Tjotta seilte der. Han drog også 
forbi oss i Beltesund da vi mente å ha tatt ham.» 
Hårek seilte nord langs landet. Da han kom ut 
av Øresund, kvad han denne vise: . 


Skibet lar jeg seile 
frem forbi øen. 

Ei skal Lunds kvinner 
og danske møer le av 
at jeg ikke våget, 
fagre kvinne, fare 
Frodes flate veier 
tilbake nu ihøst. 


Siden seilte han nord til sine gårder og møtte 
kong Olav om våren efter i Nidaros, og var da 
kommet nord fra Hålogaland. 

Den samme høst för kong Knut vest til Eng- 
iand. Først lot han noen av sine menn fare til 
Norge til gjengjeld for de vennskapsord som 
kong Olavs lendermenn hadde gitt ham, og 


166 


sendte dem store gaver og løfte om sitt venn- 
skap. Sendemennene kom tilbake til kong Knut 
med de tidender at mange stormenn hadde sver- 
get ed på at de vilde ta Knut til konge over 
Norge dersom han kom til landet. 

OLAV DEN HELLIGES SISTE ÅR. 


bh) 


Om våren efter rustet kong Knut ut en stor 
hær vest fra England, og hans frende Håkon 
jarl Eiriksson var med ham. Samme vår kom 
Sigvat skald til England og aktet å fare til Rom. 
Da han spurte kong Knuts og Håkons plan kvad 


han dette: 
Gavmilde Knut og Håkon 
søker på alle vis 
ende Olavs dager. 
Fyrstens fall Jeg frykter. 
Måtte mot Knut og jarlens 
ønske han livet redde. 


Kong Knut mintes mange saker som han 
tyktes ha mot kong Olav. Det var den første 
at kong Olav tok Håkon, hans søstersønn, og 

lot ham sverge sig ed og tok fra ham riket 
og drev ham av landet. Kong Olav hadde også 
tatt det rike under sig, som i lang tid hadde 
vært skattskyldig under danekongene. Dernest 
hadde Olav herjet i kong Knuts land. Kong 
Knut för med sin hær vest fra England til 
Danmark og kom i Limfjorden og seilte der- 
fra til Norge med 1200 skib og hadde budt ut 
almenning fra Danmark og England. Han kom 
med sine folk til Agder og för med hele hæren 
nord langs landet og holdt. ting med bøndene. 
Han blev tatt til konge overalt hvor han kom, 
og stanset ikke sin ferd før i Nidaros. Der holdt 
han otte fylkers ting med trønderne og landet 
blev da sverget ham til på Øreting. Om kong 
Knuts ferd sier Torarin Lovtunge i det kvad 
han diktet om ham: 


Knut er 'under solen. — 
Min høie herre 
för hit til landet 
med mange menn.. 
Den dristige drott : 
førte sin flåte 
ut på havet 
. fra Limfjorden. 

Egderne fryktet 
krigerens tog, 

om enn de er 
øvet i strid. 
Smykket med gull 
var gramens skib. 
Mere enn sagn 
var slikt et syn. 


Og forbi Lister 
svarte skib 
gled raskt 
over havet. 
Ekersundet 
var mot syd 
dekket tett 

av sjøenes ski. 


Forbi Hjørnagles 
gamle haug | 
de gridfaste 
hærmenn gled. 
Stolt var å skue 
fyrstens ferd 

da skibene seilte 
nord rundt Stad. 


Oo 


Dernest gav han Håkon jarl, sin frende, å 
råde for hele Norgesvelde, han som før hadde 

vært fanget av kong Olav og hadde sverget ham 
ed. Siden för kong Knut tilbake til Danmark 
med sin hær. EG | 

Kong Olav hadde vært på Oplandene mens 
kong Knut la under sig alt land ved sjøen, og 
han hadde latt vokte sine skib i Oslofjorden. Da 
han spurte at kong Knut var fart bort, drog 
kong Olav til sine skib og seilte nord langs lan- 
det, og da han kom utenfor Jæren, lå Erling 
Skjalgsson foran ham med mange skuter og et 
stort langskib, en skeid han hadde eid lenge. 
Han hadde tatt imot gull av kong Knut for 
å holde landet under Håkon jarl og kjempe 
imot kong Olav. Og da han så at kong Olav kom 
seilende, og tyktes kjenne hans vilje, sa han til 
sine menn at de skulde seile efter kongen og 
kjempe mot ham. Men da kong Olav så Erlings 
flåte bød han å minke seilene. Erling Skjalgs- 
son hadde revet seilet på skeiden, for at den 
ikke skulde gå fortere enn de andre skib. Da 
mælte Erling: «Nu firer de seilene og drar unda — 
oss. La oss sette alle seil på skeiden.» Og så 
blev gjort. Skeiden gikk da fra skutene: Kong 
Olav stevnet innenfor Bokn og la sig der i 
sundet bak de øer som heter Tunger. Da seilte 

skeiden nord gjennem. sundet. De merket ikke 
noe før skib la mot dem ved begge bord. Det 
blev en hård kamp, og det var ikke lenge før 
skeiden blev ryddet. 'Hvert liv blev drept uten 
Erling som stod 1. løftingen. Så sier Sigvat: 


Falt ved. Bokns kyst var | 
:— alle Erlings :skibsmenn. 
: *-:Nord for. Tunger vant 
: — skeiden unge. oak. 
"++, Alene på tomme skib . 
fag stod i løftingen. lenge 
fjernt fra venner 
Skjalgs sv ikløse SØDD. 


o Da gikk Fole Olav: dier i PE or 
menn: søkte imot Erling, men han verget sig 
mandig; han: var meget. sterk og den beste strids- 
mann i hele: Norge. :Da sa kongen: «Idag ven- 
der du: åsynet imot, Erling.» «dJa,: herre» så 
han. «Åsyn mot åsyn skal ørnene: hugges. Vil I 
gi mig :grid, herre?» Kongen svarte: «Ditt åsyn 
skal merkes. før vi skilles» Da kastet Erling 
sine våben og gikk ned i forrummet. Kong Olav 
hadde en liten øks i hånden. Erling slapp skjol- 
det og tok hjelmen av hodet. Kong Olav stakk 
øksehjørnet i kinnet på ham: og sa: «Litt skal 

drotten-svikeren merkes.» Da løp: Aslak Fitja- 
skalle frem og hugg med begge hender i Erlings 
hode, så han. straks falt død om på" tiljene. 
Da sa kong Olav til Aslak: «Et'ulykksalig hugg 
var det! Nu hugg du Norge av min hånd.» Aslak: 
svarte: «Det var ille, herre. Jeg: trodde jeg. 
nu hugg Norge i din hånd. Ingen av dine: fien- 
der i Norge har vært så mektig som han.» Da 
gikk kongen op på sitt skib, og de festet skeiden 
j sundet, heiste seil og för nord langs: landet. 

Kalv fra Egge og alle hans brødre var hos 
kong Olav da Erling blev drept. Det blir sagt i 
det kvad som Bjarne Gullbrå-skald diktet om 
Kalv Arneson: 


Kalv, du var ved Bokn 
hvor Haralds sønn, 

den djerve drott, 

østpå bød til kamp. 

De brune bord badet 

i blod nord for Utstein; 
lett er å se, at kongen 
ved svik mistet landet. 


Skutene kom da efter i sundet; Erlings folk 
fant skeiden og så at alle var drept. De tok hans 
lik og gjorde det istand til gravlegging. Erlings 

sønner og frender hadde samlet en stor hær og. 
för nord efter kongen, og overalt hvor den 
tidende kom nordefter at Erling var død, gikk 
det like fort å samle folk i de indre bygder og 
i Rogaland og Hordaland. Kong Olav kom ikke 
i land noe sted for bondehæren, og flåten för 
efter ham. Denne vise blev tillagt kong Olav: 


Ei er den hvite mann 

på Jæren glad inatt. 

Hårdt har vi kjempet, 

ravnene rev 1 lik. 

Slik har nu sårt 

sviket ham skadet: 

vred gikk jeg frem på skeiden. 
Jorden volder manne-mord. 


Kong Olav för på sine skib nord til Møre, og 
spurte der at Håkon jarl hadde samlet en stor 
hær i Trøndelag, og det med at nesten hele lan- 
det hadde sveket ham. Da gikk kong Olav av 
sine skib der det heter Slygsfjorden og för 
til Oplandene. Før kong Olav för av landet 
skiltes Kalv fra Egge fra ham og för nord til 
sine gårder, men alle hans brødre fulgte kong 
Olav. Med ham drog også Ragnvald Bruseson 
som siden blev jarl på Orknøyene. Håkon jarls 

menn tok kong Olavs skib, og kastet lodd om 
hvem som skulde være styresmann. En mann 
som het Jåkull fikk å styre Skjeggen, og han 
diktet denne vise: 


Jeg fikk styre fra Slyg 
skibet som Olav eide. 

Sent skal kvinnen spørre 

— gavmilde mann — 

at jeg ei er modig. 

Storm jeg venter mot skuten. 
Selv mistet kongen 

seieren i sommer. 


Da tretten vintrer var gått efter slaget ved 
Nesjar för kong Olav fra landet. Han var øst i 
Nerike og dvelte der en tid hos Sigtrygg, far av 
Ivar, far av Sune, far av Karl jarl. Og da våren 
kom og isen løsnet för kong Olav øst i Svitjod 
til møte med kong Anund, sin måg, og han gav 
Olav skib. Siden för han øst i Gardarike til 
kong Jarusleiv og blev godt mottatt. Han var 
der den annen vinter og hadde Magnus, sin sønn, 
med sig; hans mor het Alvhild. 

I den tid da kong Olav var i Gardarike för 
mange av hans venner efter ham nord fra 

Norge, og han spurte alle de tidender som: 
hendte i landet. | 

Den sommer da kong Olav drog til Gardarike, 
för Håkon jarl vest til England efter sin feste-: 
mø, men da han för vestfra med sitt langskib 
fikk han storm, og jarlen og alle hans menn 
omkom. Denne tidende kom om høsten til Norge 
og siden samme høst kom den tilbake til Eng- 
land. Den sommer för Kalv fra Egge vest til 
England efter kong Knuts ordsending. Og før 
han drog vestfra og vinteren satte inn, gav kong 
Knut ham det løfte, at dersom han reiste kamp 
imot kong Olav, om han kom tilbake til landet, 
og holdt riket imot ham, da skulde Kalv være 
jarl over landet og styre det for kong Knut slik 
Håkon jarl styrte for Harald Gormsson. Så 
sier Bjarne Gullbrå-skald: 


Menns verk med pral 

å smykke, lyster mig ikke. 
Snart du søkte til Knut, 
da du skiltes fra Olav. 
Londons konge gav dig 
land før du för vestfra. 
Den sak blev fremmet. 
Herlig er din heder. 

Efter dette sendte kong Olavs venner ham det 
bud at landet var høvdingløst, og de bad ham 
fare tilbake til sitt rike. Kong Olav aktet på 
deres ordsending og drog avsted efter jul. Han 
lot Magnus, sin sønn, bli igjen til fostring hos 
kong Jarusleiv. Men han selv og hans folk för 
om vinteren østfra på isen helt til havet, og da 
det blev vår seilte han over havet til Svitjod til 
kong Anund, sin måg, og fikk folk av ham. Der- 
fra drog han til Helsingland, og det var en 
meget tung ferd; de för gjennem skoger og over 
vann, og bar på mange steder sine skib på skul- 
drene mellem vannene og kom sig frem med 
meget strev. 

Da kong Olav var kommet ut av Sveavelde, 
søkte han efter i sin hær, og i hæren fantes 900 
hedenske menn. Han bad da alle fare tilbake 
som ikke vilde la sig døpe, og sa han vilde ikke 
dra mot landet med hedensk hær. Og da tok 500 
mann ved dåpen men 400 vendte tilbake. Kong 
Olav kom ned til Sula i Verdalen og för derfra 
ut til Stiklestad. Da var Harald, hans bror, med 
ham og han var da femten vintrer gammel. Så 
sier Tjodolv: 

Fra den falne Olav 

skiltes han nødig. 

Fyrsten på femten vintrer 
måtte skjule sig. 


Der var også biskop Sigurd, Ragnvald Bruse- 
son, Finn Arneson, Torberg, Arne og Kolbjørn, 
fire Arnesønner. Kongens frende Dag var ikke 
kommet. Der kom bondehæren imot ham, håløy- 
ger, trønder, mører og alle nord for Stad. Disse 
var høvdinger for bøndene: Kalv Arneson, 
Hårek fra Tjotta, Tore Hund, Erlend fra Gerde, 
Aslak fra Finnøy, og den største del av lender- 
mennene nord for Stad. 

Kong Olav talte til Harald, sin bror, og bad 
ham ikke være med i slaget, for det tyktes ham 
at han ikke var våbenfør. Harald svarte og 
kvad en vise: 


Jeg vil verge den fløi 

hvor jeg står i striden, 
kvinnens ønske det er. 

Rød blir skjoldets rand. 

Den unge kamp-djerve dikter 
viker ei for våben; 

sverd svinges i striden. 

Menn søker møte med oss. 

Der blev en stor og hård kamp. Kong Olav 
den Hellige falt og mange av hans menn: Bjørn 
stallare og Kolbjørn AÅrneson, men mange kom 
sig med nød unda. Harald Sigurdsson blev hårdt 
såret. Ragnvald Bruseson og Dag Ringsson 
drog efter dette til ukjente land. En stor mengde 
. falt også av bøndene, og mange gjeve menn. 

Efter kong Olavs fall blev hans lik ført ut til 
Kaupangen og jordet der. Og straks blev det da 
mange jertegn både av hans blod og legeme. 


” 

ORDTYDINGER. 


Yngve-ætling: Ynglinge-kongene hadde navn efter 
Ynøve, sagnukonge i Upsala. — Frøys lek: kamp. 
Østrøn: ifr. norrøn; her: norsk. 

Velsk: fra Frankrike. — Østmenn: nordmenn. 
Grimsby ligger i Linconshire syd for Humber, ikke 
i Northumberland. — Haugsfljot: nu ukjent, 
Torv-Einar var sønn av Ragnvald Mørejarl; han 
radde for Orknøyene. — Bretland: Wales. 
Einherjer: de falne helter som var i Valhall. 
Sigmund og Sinfjatle: av Volsungenes ætt. 
Bjarmeland: landene om Hvitehavet. 
Brennøyene: ved Gøtaelvens munning. — Vard- 
øvene: ved Halland. — Mvl og Mystrasund: i 
Halland. 

Feøv: Flatseterøv ved Frei. — Freidarberg: på 
Frei. 

Rastarkalv: på Frei. 

Nevgildve-skatt: en kopp-skatt. 

Gaute-Ty: Odin. — Gondul og Skogul: to val- 
kvyrier. 

Gram: konge, fyrste. 

Odins klær: brynjer. 

Langskjegger: en slags stridsøkser. 

Munin: en av Odins to ravner. — Alrekstad: un 
Årstad ved Bergen. 

Odins viv: jorden. 

Frøfra Fyrisvolden: gull. — Lyse mel o.s.v.: 

135 
137 
138 


142 

gull. — Fullas hodebånd: gull. — Mor av jot- 
ners fiende: Tors mor, gudinnen Jord, jorden. 
Aglo: i det nuværende Skatval sogn i Sør-Trøndelag 
fylke. — Ty: Odin. 

Vina: Dvina. 

Sysla: fastlandet overfor Øsel. 

Frode: Frode den Fredsomme, dansk sagnkonge. 
Almenning: fullt opbud, opbud av alle menn. 
Kaste blotspån: bloting for å rådespørre gudene. 
— För til frett: til spørsmål, 


Skugge: på Sunnmøre. 
Hærøyene: vest for Nareidland. — Hod: Hareid- 
land. 


Elfter: ukjent sted; må ha ligget på innsiden av 
Hareidland. 


Vågar: nu Vågan i Lofoten. 

Yrjar: Ørlandet. — Gimsar: Gimse i Gauldalen. 
Oprestad: på Jæren. 

Horg: små offerhus. — Heidaby: i Slesvig. 
Valkere: øen Walcheren i Holland — Flemin- 
ger: fra Flandern — Kymbrer: fra Cumberland. 


— Syllingene: Scillyøyene vest for Cornwall. 
Eynoer: fra Bynafylke i Inntrøndelag. 

Veiga: en øi det sydlige Hålogaland. 

Staur: visstnok den sydøstlige spiss av Femern. 
Aldeigjaborg: byen Ladoga i nærheten av sjøen 
av samme navn. — Yggjastad: Ystad i Skåne. 
Sotaskjær: Sotholmen i Södermanland. — Øvy- 
sysla: Øsel. — Sudvig: Søndervig i Jvlland. -- 
Kinlimafjorden: i Frisland. 

Sudvirke: Southwork i London. — Ring marua- 
hede: i Østangeln (det sydlige Norfolk). — Kantua- 
raborg: Canterbury. 


Nyjamoda: ukjent stedsnavn i England. — Høle: 
ukjent. — Grisla-polle: ukjent, visstnok i Frank- 

rike. — Fetlafjord: ukjent, i Frankrike. — Selja- 
polle: ukjent, visstnok i det sydvestlige Frankrike 


eller i Nordspania. — Gunvaldsborg: ukjent. — 
Karlså: visstnok Guadalquivir. — Norvasund: 
Gibraltar. 
Peita: Poitou sønnenfor Loires munning. — Leira: 
Loire. — Varrande: Guérande i Bretagne. — Sig- 
na: Seinen — Jungafurda: ukjent. — Valde: 
ukjent. 

146 Sæla: Selja. — Svudungssund: Saucesund i Ask- 
voll herred. 

150 Skarnsund: vestenfor Inderøy. 

151 Nesjar: halvøene mellem Langesundsfjorden og Tøns- 
bergfjordens munning. 

152 Kølle: fortsettelsen av kjølen, som raker op forut og 
akter. 

154 Kirialaland: Karelen. 

155 Elven: Götaelven — Gandvik: Hvitehavet. -— 
Raumelven: Glåma. 

160 Knut var under himlen: resten av omkvedet 
fins s. 162 og 163: Den ypperste fyrste. 

161 Dågling: konge. — Selund: Sjelland. 

164 Barvik: i Blekinge. 

166 Beltesund: Storebelt. — Frodes flate veier: 

sjøen. 

169 Knut er under solen: resten av omkvedet er: 
bedre enn alle. 

170 Hjørnagle: nu Tjernaglen sydligst i Sunnhordland. 

171 Tunger: øene nord for Tungenes. 

172 Skjoldung: konge. 

174 Slygsfjorden: i Valdal innerst ved Storfjorden på 
Sunnmøre. 

177 Sula: nu Sulstuen øverst i Verdalen. 

19 Kaupangen: Nidaros. 

